qundao/data-zh-poetry huggingface dataset:
七夕日送泥兒與彭少逸代簡
作者：王安中
朝代：宋

此兒眉宇大儇好，中但泥沙相合和。
造化作人日無數，憑君熟看幾爭多。
临江仙·凤拨鵾弦鸣夜永
作者：王安中
朝代：宋

凤拨鵾弦鸣夜永，直疑人在浔阳。轻云薄雾隔新妆。但闻儿女语，倏忽变轩昂。
且看金泥花那面，指痕微印红桑。几多余暖与真香。移船犹自可，卷箔又何妨。
临江仙·凤拨鵾弦鸣夜永
作者：王安中
朝代：宋
体裁：词

凤拨鵾弦鸣夜永，直疑人在浔阳。
轻云薄雾隔新妆。
但闻儿女语，倏忽变轩昂。
且看金泥花那面，指痕微印红桑。
几多馀暖与真香。
移船犹自可，卷箔又何妨。
临江仙·贺州刘帅忠家隔帘听琵琶
作者：王安中
朝代：宋

凤拨鹍弦鸣夜永，直疑人在浔阳。轻云薄雾隔新妆。但闻儿女语，倏忽变轩昂。且看金泥花那面，指痕微印红桑。几多馀暖与真香。移船犹自可，卷箔又何妨。
临江仙（和梁才甫茶词）
作者：王安中
朝代：宋
体裁：词

六六云从龙戏月，天颜带笑尝新。年年回首建溪春。香甘先玉食，珍宠在枫宸。赐品暂醒歌里醉，延和行对台臣。宫瓯浮雪乳花匀。九重清昼永，宣坐议东巡。
乙巳岁喜雪御筵即席和御制诗
作者：王安中
朝代：宋

九衢歌舞醉为乡，共庆飞霙报岁穰。花趁小春飘宴席，天回和气入彫觞。三银阙涌云潢外，万玉妃朝月殿旁。圣旦亲逢赓帝藻，不同梁苑召邹阳。
乙巳岁喜雪御筵即席和御制诗
作者：王安中
朝代：宋

九衢歌舞醉为乡，共庆飞霙报岁穰。
花趁小春飘宴席，天回和气入雕觞。
三银阙涌云潢外，万玉妃朝月殿旁。
圣旦亲逢赓帝藻，不同梁苑召邹阳。
乙巳歲喜雪御筵即席和御製詩
作者：王安中
朝代：宋

九衢歌舞醉爲鄉，共慶飛霙報歲穰。
花趁小春飄宴席，天回和氣入彫觴。
三銀闕湧雲潢外，萬玉妃朝月殿旁。
聖旦親逢賡帝藻，不同梁苑召鄒陽。
书扇
作者：王安中
朝代：宋

晕红围绿海棠春，燕入西楼火令新。綵索画梁相对起，翩翩知有解飞人。西池罗袜盛嬉游，一水馀香晚自流。别试春衫蝉翼薄，泥金新画小龙舟。
书扇·其一
作者：王安中
朝代：宋
体裁：七言绝句

晕红围绿海棠春，燕入西楼火令新。綵索画梁相对起，翩翩知有解飞人。
书扇·其二
作者：王安中
朝代：宋

西池罗袜盛嬉游，一水馀香晚自流。别试春衫蝉翼薄，泥金新画小龙舟。
书扇·其二
作者：王安中
朝代：宋

西池罗韈盛嬉游，一水余香晚自流。
别试春衫蝉翼薄，泥金新画小龙舟。
予行为魏仓监门忽得前监仓官诗人江南彭少逸诗因次韵时彭以遗火失官
作者：王安中
朝代：宋

闻道长安桂作薪，斗升谁乞向隅人。魏仓一炬非无为，似与寒枯慰晚春。庙堂鼎实待盐梅，幕府千金政筑台。孟子劝人萧傅作，抱关不必是凡才。
予行为魏仓监门忽得前监仓官诗人江南彭少逸诗因次韵时彭以遗火失官·其一
作者：王安中
朝代：宋
体裁：七言绝句

闻道长安桂作薪，斗升谁乞向隅人。魏仓一炬非无为，似与寒枯慰晚春。
予行为魏仓监门忽得前监仓官诗人江南彭少逸诗因次韵时彭以遗火失官·其二
作者：王安中
朝代：宋
体裁：七言绝句

庙堂鼎实待盐梅，幕府千金政筑台。孟子劝人萧傅作，抱关不必是凡才。
予行爲魏倉監門忽得前監倉官詩人江南彭少逸詩因次韻時彭以遺火失官·其一
作者：王安中
朝代：宋

聞道長安桂作薪，斗升誰乞向隅人。
魏倉一炬非無爲，似與寒枯慰晚春。
予行爲魏倉監門忽得前監倉官詩人江南彭少逸詩因次韻時彭以遺火失官·其二
作者：王安中
朝代：宋

廟堂鼎實待鹽梅，幕府千金政築臺。
孟子勸人蕭傅作，抱關不必是凡才。
二月四日見小桃
作者：王安中
朝代：宋

香紅初破北州春，深谷嫣然一笑新。
莫爲餘寒嗟晚見，錦帷輕拜衛夫人。
二月四日见小桃
作者：王安中
朝代：宋

香红初破北州春，深谷嫣然一笑新。
莫为余寒嗟晚见，锦帷轻拜卫夫人。
二月四日见小桃
作者：王安中
朝代：宋

香红初破北州春，深谷嫣然一笑新。莫为馀寒嗟晚见，锦帷轻拜卫夫人。
以魏花两枝送梁才甫花不甚大作二诗解嘲
作者：王安中
朝代：宋

老去无心梦楚台，行云欲见仗谁媒。春风魏后尤骄蹇，只遣红巾稚女来。求花闻道筑金台，国色怀春肯自媒。送入华堂应大笑，不令乳媪与俱来。
以魏花两枝送梁才甫花不甚大作二诗解嘲·其一
作者：王安中
朝代：宋

老去无心梦楚台，行云欲见仗谁媒。春风魏后尤骄蹇，只遣红巾稚女来。
以魏花两枝送梁才甫花不甚大作二诗解嘲·其一
作者：王安中
朝代：宋

老去无心梦楚台，行云欲见仗谁媒。
春风魏后尤骄蹇，只遣红巾穉女来。
以魏花两枝送梁才甫花不甚大作二诗解嘲·其二
作者：王安中
朝代：宋
体裁：七言绝句

求花闻道筑金台，国色怀春肯自媒。送入华堂应大笑，不令乳媪与俱来。
以魏花兩枝送梁才甫花不甚大作二詩解嘲·其一
作者：王安中
朝代：宋

老去無心夢楚臺，行雲欲見仗誰媒。
春風魏后尤驕蹇，只遣紅巾穉女來。
以魏花兩枝送梁才甫花不甚大作二詩解嘲·其二
作者：王安中
朝代：宋

求花聞道築金臺，國色懷春肯自媒。
送入華堂應大笑，不令乳媪與俱來。
保塞教授同年丁仲勤广寄示和少逸十诗某辄寄之更不理彭意无复次第
作者：王安中
朝代：宋

身入月光重示定，诸香水海静收澜。便令彼岸崎岖到，已落初寮季孟间。僧中赏隽道林支，傥有斯人见莫迟。远致高情归许掾，更知孙绰最能诗。三径从荒故懒开，熏炉斋杌伴秋来。无心何地传心要，不向人称弟子裴。旧闻千岁辽东鹤，塞上翩翩忽见过。我有云间化凫舄，追随不用着人多。试吏初游魏大名，题舆深眷独忘形。山供爽气焉知暑，日得高眠不废经。左相司文十稔馀，孝廉同岁异龙鱼。君应扈从甘泉仗，我自经营下泽车。烟槛风湍想胜游，新秋莲芡及旁州。先生对影招明月，政得加餐慰少留。眼看玉食祸无乡，更卜幽居学仲长。但遣有年供脱粟，白头终不愿膏粱。自嗤郎罢用心迂，饥坐呼儿课古书。只准高轩它日过，令吟交翠织华裾。康侯蚤日共周旋，笔势翩翩两斗妍。乞与西山一丸药，坐令风翮更超然。
保塞教授同年丁仲勤广寄示和少逸十诗某辄寄之更不理彭意无复次第·其六
作者：王安中
朝代：宋

左相司文十稔馀，孝廉同岁异龙鱼。君应扈从甘泉仗，我自经营下泽车。
保塞教授同年丁仲勤广寄示和少逸十诗某辄寄之更不理彭意无复次第·其十
作者：王安中
朝代：宋

康侯蚤日共周旋，笔势翩翩两斗妍。乞与西山一丸药，坐令风翮更超然。
保塞教授同年丁仲勤广寄示和少逸十诗某辄寄之更不理彭意无复次第·其四
作者：王安中
朝代：宋

旧闻千岁辽东鹤，塞上翩翩忽见过。我有云间化凫舄，追随不用着人多。
保塞教授同年丁仲勤广寄示和少逸十诗某辄寄之更不理彭意无復次第·其一
作者：王安中
朝代：宋
体裁：七言绝句

身入月光重示定，诸香水海静收澜。便令彼岸崎岖到，已落初寮季孟间。
保塞教授同年丁仲勤广寄示和少逸十诗某辄寄之更不理彭意无復次第·其一〇
作者：王安中
朝代：宋

康侯蚤日共周旋，笔势翩翩两鬬妍。
乞与西山一丸药，坐令风翮更超然。
保塞教授同年丁仲勤广寄示和少逸十诗某辄寄之更不理彭意无復次第·其七
作者：王安中
朝代：宋
体裁：七言绝句

烟槛风湍想胜游，新秋莲芡及旁州。先生对影招明月，政得加餐慰少留。
保塞教授同年丁仲勤广寄示和少逸十诗某辄寄之更不理彭意无復次第·其三
作者：王安中
朝代：宋
体裁：七言绝句

三径从荒故懒开，熏炉斋杌伴秋来。无心何地传心要，不向人称弟子裴。
保塞教授同年丁仲勤广寄示和少逸十诗某辄寄之更不理彭意无復次第·其九
作者：王安中
朝代：宋
体裁：七言绝句

自嗤郎罢用心迂，饥坐呼儿课古书。只准高轩它日过，令吟交翠织华裾。
保塞教授同年丁仲勤广寄示和少逸十诗某辄寄之更不理彭意无復次第·其二
作者：王安中
朝代：宋
体裁：七言绝句

僧中赏隽道林支，傥有斯人见莫迟。远致高情归许掾，更知孙绰最能诗。
保塞教授同年丁仲勤广寄示和少逸十诗某辄寄之更不理彭意无復次第·其五
作者：王安中
朝代：宋
体裁：七言绝句

试吏初游魏大名，题舆深眷独忘形。山供爽气焉知暑，日得高眠不废经。
保塞教授同年丁仲勤广寄示和少逸十诗某辄寄之更不理彭意无復次第·其八
作者：王安中
朝代：宋
体裁：七言绝句

眼看玉食祸无乡，更卜幽居学仲长。但遣有年供脱粟，白头终不愿膏粱。
保塞教授同年丁仲勤广寄示和少逸十诗某辄寄之更不理彭意无復次第·其六
作者：王安中
朝代：宋

左相司文十稔余，孝廉同岁异龙鱼。
君应扈从甘泉仗，我自经营下泽车。
保塞教授同年丁仲勤广寄示和少逸十诗某辄寄之更不理彭意无復次第·其四
作者：王安中
朝代：宋

旧闻千岁辽东鹤，塞上翩翩忽见过。
我有云间化鳬舄，追随不用着人多。
保塞教授同年丁仲勤廣寄示和少逸十詩某輒寄之更不理彭意無復次第·其一
作者：王安中
朝代：宋

身入月光重示定，諸香水海靜收瀾。
便令彼岸崎嶇到，已落初寮季孟間。
保塞教授同年丁仲勤廣寄示和少逸十詩某輒寄之更不理彭意無復次第·其一〇
作者：王安中
朝代：宋

康侯蚤日共周旋，筆勢翩翩兩鬬妍。
乞與西山一丸藥，坐令風翮更超然。
保塞教授同年丁仲勤廣寄示和少逸十詩某輒寄之更不理彭意無復次第·其七
作者：王安中
朝代：宋

烟檻風湍想勝遊，新秋蓮芡及旁州。
先生對影招明月，政得加餐慰少留。
保塞教授同年丁仲勤廣寄示和少逸十詩某輒寄之更不理彭意無復次第·其三
作者：王安中
朝代：宋

三徑從荒故懶開，熏爐齋杌伴秋來。
無心何地傳心要，不向人稱弟子裴。
保塞教授同年丁仲勤廣寄示和少逸十詩某輒寄之更不理彭意無復次第·其九
作者：王安中
朝代：宋

自嗤郎罷用心迂，饑坐呼兒課古書。
只準高軒它日過，令吟交翠織華裾。
保塞教授同年丁仲勤廣寄示和少逸十詩某輒寄之更不理彭意無復次第·其二
作者：王安中
朝代：宋

僧中賞雋道林支，儻有斯人見莫遲。
遠致高情歸許掾，更知孫綽最能詩。
保塞教授同年丁仲勤廣寄示和少逸十詩某輒寄之更不理彭意無復次第·其五
作者：王安中
朝代：宋

試吏初遊魏大名，題輿深眷獨忘形。
山供爽氣焉知暑，日得高眠不廢經。
保塞教授同年丁仲勤廣寄示和少逸十詩某輒寄之更不理彭意無復次第·其八
作者：王安中
朝代：宋

眼看玉食禍無鄉，更卜幽居學仲長。
但遣有年供脱粟，白頭終不願膏粱。
保塞教授同年丁仲勤廣寄示和少逸十詩某輒寄之更不理彭意無復次第·其六
作者：王安中
朝代：宋

左相司文十稔餘，孝廉同歲異龍魚。
君應扈從甘泉仗，我自經營下澤車。
保塞教授同年丁仲勤廣寄示和少逸十詩某輒寄之更不理彭意無復次第·其四
作者：王安中
朝代：宋

舊聞千歲遼東鶴，塞上翩翩忽見過。
我有雲間化鳬舄，追隨不用着人多。
六花冬词 其一 长春花口号
作者：王安中
朝代：宋

露桃烟杏逐年新。回首东风迹已陈。顷刻开花公莫爱，四时俱好是长春。
六花冬词 其三 蜡梅口号
作者：王安中
朝代：宋

雪里园林玉作台。侵寒错认暗香回。化工清气先谁得，品格高奇是蜡梅。
六花冬词 其二 山茶口号
作者：王安中
朝代：宋

无穷芳草度年华。尚有寒来几种花。好在朱朱兼白白，一天飞雪映山茶。
六花冬词 其二 山茶口号
作者：王安中
朝代：宋
体裁：七言绝句

无穷芳草度年华，尚有寒来几种花。好在朱朱兼白白，一天飞雪映山茶。
六花冬词 其五 迎春口号
作者：王安中
朝代：宋

年年节物欲争新。玉颊朱颜一笑频。勾引东凤到池馆，春前花发自迎春。
六花冬词 其六 小桃口号
作者：王安中
朝代：宋

鸳瓦铺霜朔吹高。画堂歌管醉香醪。小春特地风光好，艳粉娇红看小桃。
六花冬词 其四 红梅口号
作者：王安中
朝代：宋

千林腊雪缀瑶瑰。晴日南枝暖独回。知有和羹寻鼎实，未春先发看红梅。
六花冬词·长春花口号
作者：王安中
朝代：宋

露桃烟杏逐年新。回首东风迹已陈。顷刻开花公莫爱，四时俱好是长春。无穷芳草度年华。尚有寒来几种花。好在朱朱兼白白，一天飞雪映山茶。雪里园林玉作台。侵寒错认暗香回。化工清气先谁得，品格高奇是蜡梅。千林腊雪缀瑶瑰。晴日南枝暖独回。知有和羹寻鼎实，未春先发看红梅。年年节物欲争新。玉颊朱颜一笑频。勾引东凤到池馆，春前花发自迎春。鸳瓦铺霜朔吹高。画堂歌管醉香醪。小春特地风光好，艳粉娇红看小桃。
再和
作者：王安中
朝代：宋

长安贵公子，对雨饮正剧。明釭艳华屋，今夕知何夕。岂同扬子云，反闭一廛宅。稍醒问予酒，已复忧甔石。贤愚置莫论，俛仰共陈迹。世路日参差，咄哉随所适。霖霪连十日，茗盌阙招唤。寒齑味独辛，秋茧绪仍乱。凭将苦雨诗，商弦韵馀爨。果无真赏音，落魄不须叹。向来天不雨，啜泣歌枯鱼。今来雨弥旬，粒食还无馀。两家各四壁，但聚古人书。群争声利场，欲趋顾璜琚。岂敢丧所贵，我行自安舒。寒饥两未救，杯水沃薪舆。
再和·其一
作者：王安中
朝代：宋

長安貴公子，對雨飲正劇。
明釭艶華屋，今夕知何夕。
豈同揚子雲，反閉一廛宅。
稍醒問予酒，已復憂甔石。
賢愚置莫論，俛仰共陳跡。
世路日參差，咄哉隨所適。
再和·其一
作者：王安中
朝代：宋

长安贵公子，对雨饮正剧。明釭艳华屋，今夕知何夕。岂同扬子云，反闭一廛宅。稍醒问予酒，已复忧甔石。贤愚置莫论，俛仰共陈迹。世路日参差，咄哉随所适。
再和·其一
作者：王安中
朝代：宋

长安贵公子，对雨饮正剧。
明釭艶华屋，今夕知何夕。
岂同扬子云，反闭一廛宅。
稍醒问予酒，已復忧甔石。
贤愚置莫论，俛仰共陈迹。
世路日参差，咄哉随所适。
再和·其三
作者：王安中
朝代：宋

向來天不雨，啜泣歌枯魚。
今來雨彌旬，粒食還無餘。
兩家各四壁，但聚古人書。
羣爭聲利場，欲趨顧璜琚。
豈敢喪所貴，我行自安舒。
寒饑兩未救，杯水沃薪輿。
再和·其三
作者：王安中
朝代：宋

向来天不雨，啜泣歌枯鱼。
今来雨弥旬，粒食还无余。
两家各四壁，但聚古人书。
羣争声利场，欲趋顾璜琚。
岂敢丧所贵，我行自安舒。
寒饥两未救，杯水沃薪舆。
再和·其三
作者：王安中
朝代：宋

向来天不雨，啜泣歌枯鱼。今来雨弥旬，粒食还无馀。两家各四壁，但聚古人书。群争声利场，欲趋顾璜琚。岂敢丧所贵，我行自安舒。寒饥两未救，杯水沃薪舆。
再和·其二
作者：王安中
朝代：宋

霖霪连十日，茗盌阙招唤。
寒虀味独辛，秋茧绪仍乱。
凭将苦雨诗，商絃韵余爨。
果无真赏音，落魄不须叹。
再和·其二
作者：王安中
朝代：宋

霖霪连十日，茗盌阙招唤。寒齑味独辛，秋茧绪仍乱。凭将苦雨诗，商弦韵馀爨。果无真赏音，落魄不须叹。
再和·其二
作者：王安中
朝代：宋
体裁：古风

霖霪连十日，茗碗阙招唤。寒齑味独辛，秋茧绪仍乱。凭将苦雨诗，商弦韵馀爨。果无真赏音，落魄不须叹。
再和·其二
作者：王安中
朝代：宋

霖霪連十日，茗盌闕招喚。
寒虀味獨辛，秋繭緒仍亂。
憑將苦雨詩，商絃韻餘爨。
果無真賞音，落魄不須歎。
刘无损欲书十扇以韦苏州乔木生夏凉流云吐华月句作韵
作者：王安中
朝代：宋

俗尘云海涨，客虑风旌摇。还从不了处，坐以一念超。深居炷炉熏，翛然带忘腰。养生置莫论，吾已陋松乔。宿昔未闻道，十年醉幽读。睥睨天壤间，万事真破竹。今来知自笑，逢场罢竿木。犹馀劝缘心，留宾与更仆。学道办何等，日用四时行。梦寻汤饼到，风入茶瓯生。忘机心坦坦，诣理言平平。谁同坐清夜，笼灯对微明。出门趁鸡晨，还舍结僧夏。缘随香火惯，迹涉林塘乍。便恐住山侣，麾手谢俗驾。悠然指此心，是中有馀暇。玫瑰红被径，薜荔绿走墙。风埃林籁起，中有楸花香。纬萧隔云雾，乌鸦自回翔。听下辘轳声，心与古井凉。枕玉袅蹄琢，簟波人字流。冰瓮贮清泚，意境已生秋。睡馀弄徽轸，山高水幽幽。试作文王操，若人还见不。一勺淡薄味，三生知见熏。兹游聊忝耳，翩若出岫云。弋有孔翠羽，寝有虎豹文。吾宁不堪用，渠亦何所闻。魔环净名床，嫠纳柳季户。由来道力胜，婉娈莫予侮。菱花百鍊精，炯炯寒光吐。森罗万象交，过即不得睹。成亏系轩冕，心地生眼花。极知一饷静，可扫两鬓华。琴雪同卧起，风月通贷赊。高哉彭泽柳，不比邵平瓜。柘浆工析酲，卉醴可消暍。客至亦不疏，沃此荫清樾。道人有眼句，翰墨相应发。勿随标指看，举似团扇月。
刘无损欲书十扇以韦苏州乔木生夏凉流云吐华月句作韵·其一
作者：王安中
朝代：宋
体裁：古风

俗尘云海涨，客虑风旌摇。还从不了处，坐以一念超。深居炷炉熏，翛然带忘腰。养生置莫论，吾已陋松乔。
刘无损欲书十扇以韦苏州乔木生夏凉流云吐华月句作韵·其七
作者：王安中
朝代：宋
体裁：古风

一勺淡薄味，三生知见熏。兹游聊忝耳，翩若出岫云。弋有孔翠羽，寝有虎豹文。吾宁不堪用，渠亦何所闻。
刘无损欲书十扇以韦苏州乔木生夏凉流云吐华月句作韵·其三
作者：王安中
朝代：宋
体裁：古风

学道办何等，日用四时行。梦寻汤饼到，风入茶瓯生。忘机心坦坦，诣理言平平。谁同坐清夜，笼灯对微明。
刘无损欲书十扇以韦苏州乔木生夏凉流云吐华月句作韵·其九
作者：王安中
朝代：宋

成亏系轩冕，心地生眼花。极知一饷静，可扫两鬓华。琴雪同卧起，风月通贷赊。高哉彭泽柳，不比邵平瓜。
刘无损欲书十扇以韦苏州乔木生夏凉流云吐华月句作韵·其九
作者：王安中
朝代：宋

成亏繫轩冕，心地生眼花。
极知一饷静，可扫两鬓华。
琴雪同卧起，风月通贷賖。
高哉彭泽柳，不比邵平瓜。
刘无损欲书十扇以韦苏州乔木生夏凉流云吐华月句作韵·其二
作者：王安中
朝代：宋

宿昔未闻道，十年醉幽读。
睥睨天壤间，万事真破竹。
今来知自笑，逢场罢竿木。
犹余劝缘心，留宾与更仆。
刘无损欲书十扇以韦苏州乔木生夏凉流云吐华月句作韵·其二
作者：王安中
朝代：宋

宿昔未闻道，十年醉幽读。睥睨天壤间，万事真破竹。今来知自笑，逢场罢竿木。犹馀劝缘心，留宾与更仆。
刘无损欲书十扇以韦苏州乔木生夏凉流云吐华月句作韵·其五
作者：王安中
朝代：宋

玫瑰红被径，薜荔绿走墙。风埃林籁起，中有楸花香。纬萧隔云雾，乌鸦自回翔。听下辘轳声，心与古井凉。
刘无损欲书十扇以韦苏州乔木生夏凉流云吐华月句作韵·其五
作者：王安中
朝代：宋

玫瑰红被径，薜荔绿走墻。
风埃林籁起，中有楸花香。
纬萧隔云雾，乌鵶自回翔。
听下辘轳声，心与古井凉。
刘无损欲书十扇以韦苏州乔木生夏凉流云吐华月句作韵·其八
作者：王安中
朝代：宋

魔环净名床，嫠纳柳季户。由来道力胜，婉娈莫予侮。菱花百鍊精，炯炯寒光吐。森罗万象交，过即不得睹。
刘无损欲书十扇以韦苏州乔木生夏凉流云吐华月句作韵·其八
作者：王安中
朝代：宋

魔环凈名床，嫠纳柳季户。
由来道力胜，婉娈莫予侮。
菱花百炼精，炯炯寒光吐。
森罗万象交，过即不得睹。
刘无损欲书十扇以韦苏州乔木生夏凉流云吐华月句作韵·其六
作者：王安中
朝代：宋

枕玉袅蹄琢，簟波人字流。冰瓮贮清泚，意境已生秋。睡馀弄徽轸，山高水幽幽。试作文王操，若人还见不。
刘无损欲书十扇以韦苏州乔木生夏凉流云吐华月句作韵·其六
作者：王安中
朝代：宋

枕玉褭蹄琢，簟波人字流。
冰瓮贮清泚，意境已生秋。
睡余弄徽轸，山高水幽幽。
试作文王操，若人还见不。
刘无损欲书十扇以韦苏州乔木生夏凉流云吐华月句作韵·其十
作者：王安中
朝代：宋
体裁：古风

柘浆工析酲，卉醴可消暍。客至亦不疏，沃此荫清樾。道人有眼句，翰墨相应发。勿随标指看，举似团扇月。
刘无损欲书十扇以韦苏州乔木生夏凉流云吐华月句作韵·其四
作者：王安中
朝代：宋

出门趁鸡晨，还舍结僧夏。
缘随香火惯，迹涉林塘乍。
便恐住山侣，麾手谢俗驾。
悠然指此心，是中有余暇。
刘无损欲书十扇以韦苏州乔木生夏凉流云吐华月句作韵·其四
作者：王安中
朝代：宋

出门趁鸡晨，还舍结僧夏。缘随香火惯，迹涉林塘乍。便恐住山侣，麾手谢俗驾。悠然指此心，是中有馀暇。
劉無損欲書十扇以韋蘇州喬木生夏凉流雲吐華月句作韻·其一
作者：王安中
朝代：宋

俗塵雲海漲，客慮風旌搖。
還從不了處，坐以一念超。
深居炷爐熏，翛然带忘腰。
養生置莫論，吾已陋松喬。
劉無損欲書十扇以韋蘇州喬木生夏凉流雲吐華月句作韻·其一〇
作者：王安中
朝代：宋

柘漿工析酲，卉醴可消暍。
客至亦不疏，沃此蔭清樾。
道人有眼句，翰墨相應發。
勿隨標指看，舉似團扇月。
劉無損欲書十扇以韋蘇州喬木生夏凉流雲吐華月句作韻·其七
作者：王安中
朝代：宋

一勺淡薄味，三生知見熏。
兹游聊忝耳，翩若出岫雲。
弋有孔翠羽，寢有虎豹文。
吾寧不堪用，渠亦何所聞。
劉無損欲書十扇以韋蘇州喬木生夏凉流雲吐華月句作韻·其三
作者：王安中
朝代：宋

學道辦何等，日用四時行。
夢尋湯餅到，風入茶甌生。
忘機心坦坦，詣理言平平。
誰同坐清夜，籠燈對微明。
劉無損欲書十扇以韋蘇州喬木生夏凉流雲吐華月句作韻·其九
作者：王安中
朝代：宋

成虧繫軒冕，心地生眼花。
極知一餉静，可掃兩鬢華。
琴雪同卧起，風月通貸賖。
高哉彭澤柳，不比邵平瓜。
劉無損欲書十扇以韋蘇州喬木生夏凉流雲吐華月句作韻·其二
作者：王安中
朝代：宋

宿昔未聞道，十年醉幽讀。
睥睨天壤間，萬事真破竹。
今來知自笑，逢場罷竿木。
猶餘勸緣心，留賓與更僕。
劉無損欲書十扇以韋蘇州喬木生夏凉流雲吐華月句作韻·其五
作者：王安中
朝代：宋

玫瑰紅被徑，薜荔綠走墻。
風埃林籟起，中有楸花香。
緯蕭隔雲霧，烏鵶自回翔。
聽下轆轤聲，心與古井凉。
劉無損欲書十扇以韋蘇州喬木生夏凉流雲吐華月句作韻·其八
作者：王安中
朝代：宋

魔環凈名牀，嫠納柳季户。
由來道力勝，婉孌莫予侮。
菱花百鍊精，炯炯寒光吐。
森羅萬象交，過即不得睹。
劉無損欲書十扇以韋蘇州喬木生夏凉流雲吐華月句作韻·其六
作者：王安中
朝代：宋

枕玉褭蹄琢，簟波人字流。
冰甕貯清泚，意境已生秋。
睡餘弄徽軫，山高水幽幽。
試作文王操，若人還見不。
劉無損欲書十扇以韋蘇州喬木生夏凉流雲吐華月句作韻·其四
作者：王安中
朝代：宋

出門趁雞晨，還舍結僧夏。
緣隨香火慣，跡涉林塘乍。
便恐住山侣，麾手謝俗駕。
悠然指此心，是中有餘暇。
卜算子
作者：王安中
朝代：宋

客舍兩三花，並臉開清曉。一朵涓涓韻已高，一朵纖纖嫋。誰與插斜紅，擁髻爭春好。此意遙知夢已傳，月落前村悄。
卜算子
作者：王安中
朝代：宋

燕尾道冠兒，蟬翼生衫子。敧枕看書臥北窗，簟展瀟湘水。團扇弄薰風，皓質添涼意。誰與文君作粉真，只此蓮花是。
卜算子·柳州作
作者：王安中
朝代：宋
体裁：词

燕尾道冠儿，蝉翼生衫子。敧枕看书卧北窗，簟展潇湘水。团扇弄薰风，皓质添凉意。谁与文君作粉真，只此莲花是。
卜算子·柳州作
作者：王安中
朝代：宋
体裁：词

燕尾道冠儿，蝉翼生衫子。欹枕看书卧北窗，簟展潇湘水。团扇弄薰风，皓质添凉意。谁与文君作粉真，只此莲花是。
卜算子·燕尾道冠儿
作者：王安中
朝代：宋

燕尾道冠儿，蝉翼生衫子。
敧枕看书卧北窗，簟展潇湘水。
团扇弄熏风，皓质添凉意。
谁与文君作粉真，只此莲花是。
卜算子（往道山道中作）
作者：王安中
朝代：宋
体裁：词

客舍两三花，并脸开清晓。一朵涓涓韵已高，一朵纤纤袅。谁与插斜红，拥髻争春好。此意遥知梦已传，月落前村悄。
厚之将试三卫有诗谢人送蒲萄为次韵
作者：王安中
朝代：宋

云海龙须断不殊，累累犹带夜光珠。直应酿作春醅绿，传与凉州亦丈夫。
厚之将试三卫有诗谢人送蒲萄为次韵
作者：王安中
朝代：宋

云海龙须断不殊，纍纍犹带夜光珠。
直应酿作春醅绿，传与凉州亦丈夫。
厚之將試三衛有詩謝人送蒲萄爲次韻
作者：王安中
朝代：宋

雲海龍須斷不殊，纍纍猶带夜光珠。
直應釀作春醅綠，傳與凉州亦丈夫。
句
作者：王安中
朝代：宋

凤鞋微露绣帮相。后人谁促渔阳战，旧守犹迁象郡来。不见牛医黄叔度，即寻马磨许文休。浮云事有千端异。不论与汝小一月，政自容君数百人。桃花春有信，结子遍昭阳。来踏三湘雪，归迎八桂秋。未过盘石寺，先憩訾家洲。疏星残月漾中流，黄鹤楼前鹦鹉洲。云山连楚塞，夏木暗随城。汉东老人家壁立，随行只有渊明集。忘情汉东客，行脚水南禅。随州九十九重山，安得乡人住此间。随岗百欠一，陆产万不一。谁料此行逾溠水，吾能未到说随州。八桂西南天一握，重江今古水双流。来踏三湘雪，归回八桂秋。人忘五岭热，山似九华尤。日月通南极，星河带北流。山川为公来，先已流瘴疠。江山似慰天涯客，花卉先回岭北春。宦游梅岭外，讼诉榕庭空。
句·其一
作者：王安中
朝代：宋

凤鞋微露绣帮相。
句·其一
作者：王安中
朝代：宋

鳳鞋微露繡帮相。
句·其一〇
作者：王安中
朝代：宋

漢東老人家壁立，隨行只有淵明集。
句·其一一
作者：王安中
朝代：宋

忘情漢東客，行脚水南禪。
句·其一七
作者：王安中
朝代：宋

山川爲公來，先已流瘴癘。
句·其一三
作者：王安中
朝代：宋

隨崗百欠一，陸產萬不一。
句·其一九
作者：王安中
朝代：宋

宦遊梅嶺外，訟訴榕庭空。
句·其一二
作者：王安中
朝代：宋

隨州九十九重山，安得鄉人住此間。
句·其一五
作者：王安中
朝代：宋

八桂西南天一握，重江今古水雙流。
句·其一八
作者：王安中
朝代：宋

江山似慰天涯客，花卉先回嶺北春。
句·其一六
作者：王安中
朝代：宋

來踏三湘雪，歸回八桂秋。
人忘五嶺熱，山似九華尤。
日月通南極，星河带北流。
句·其一四
作者：王安中
朝代：宋

誰料此行逾溠水，吾能未到說隨州。
句·其七
作者：王安中
朝代：宋

來踏三湘雪，歸迎八桂秋。
未過盤石寺，先憩訾家洲。
句·其七
作者：王安中
朝代：宋
体裁：句

来踏三湘雪，归迎八桂秋。未过盘石寺，先憩訾家洲。
句·其三
作者：王安中
朝代：宋

不見牛醫黄叔度，即尋馬磨許文休。
句·其三
作者：王安中
朝代：宋

不见牛医黄叔度，即寻马磨许文休。
句·其九
作者：王安中
朝代：宋

云山连楚塞，夏木暗随城。
句·其九
作者：王安中
朝代：宋

雲山連楚塞，夏木暗隨城。
句·其二
作者：王安中
朝代：宋

后人谁促渔阳战，旧守犹迁象郡来。
句·其二
作者：王安中
朝代：宋

後人誰促漁陽戰，舊守猶遷象郡來。
句·其二〇
作者：王安中
朝代：宋

玉顔知復爲誰容。
句·其二〇
作者：王安中
朝代：宋

玉颜知復为谁容。
句·其五
作者：王安中
朝代：宋

不論與汝小一月，政自容君數百人。
句·其五
作者：王安中
朝代：宋

不论与汝小一月，政自容君数百人。
句·其八
作者：王安中
朝代：宋

疏星残月漾中流，黄鹤楼前鹦鹉洲。
句·其八
作者：王安中
朝代：宋

疏星殘月漾中流，黄鶴樓前鸚鵡洲。
句·其六
作者：王安中
朝代：宋

桃花春有信，結子徧昭陽。
句·其六
作者：王安中
朝代：宋

桃花春有信，结子徧昭阳。
句·其六
作者：王安中
朝代：宋

桃花春有信，结子遍昭阳。
句·其十
作者：王安中
朝代：宋
体裁：句

汉东老人家壁立，随行只有渊明集。
句·其十一
作者：王安中
朝代：宋
体裁：句

忘情汉东客，行脚水南禅。
句·其十七
作者：王安中
朝代：宋
体裁：句

山川为公来，先已流瘴疠。
句·其十三
作者：王安中
朝代：宋
体裁：句

随岗百欠一，陆产万不一。
句·其十九
作者：王安中
朝代：宋
体裁：句

宦游梅岭外，讼诉榕庭空。
句·其十二
作者：王安中
朝代：宋
体裁：句

随州九十九重山，安得乡人住此间。
句·其十五
作者：王安中
朝代：宋
体裁：句

八桂西南天一握，重江今古水双流。
句·其十八
作者：王安中
朝代：宋
体裁：句

江山似慰天涯客，花卉先回岭北春。
句·其十六
作者：王安中
朝代：宋
体裁：句

来踏三湘雪，归回八桂秋。人忘五岭热，山似九华尤。日月通南极，星河带北流。
句·其十四
作者：王安中
朝代：宋
体裁：句

谁料此行逾溠水，吾能未到说随州。
句·其四
作者：王安中
朝代：宋

浮云事有千端异。
句·其四
作者：王安中
朝代：宋

浮雲事有千端異。
同元忠少逸登大安閣各賦一篇
作者：王安中
朝代：宋

胸中堆奇忽塊磊，徑欲凴虚尋我對。
梵宫日月擦鴟尾，複道雲霓湧鼇背。
佛將高廣快心賞，天爲空長舒眼礙。
冰層蹙岸見河漳，雪氣明山數齊岱。
安知一身寄城郭，却指萬頂看闤闠。
承平大駕昔此留，望幸遺民今幾在。
哦詩人物到白也，題字風流希湛輩。
北都三士行作圖，勝遊一日不可廢。
同元忠少逸登大安阁各赋一篇
作者：王安中
朝代：宋

胸中堆奇忽块磊，径欲凭虚寻我对。梵宫日月擦鸱尾，复道云霓涌鳌背。佛将高广快心赏，天为空长舒眼碍。冰层蹙岸见河漳，雪气明山数齐岱。安知一身寄城郭，却指万顶看阛阓。承平大驾昔此留，望幸遗民今几在。哦诗人物到白也，题字风流希湛辈。北都三士行作图，胜游一日不可废。
同元忠少逸登大安阁各赋一篇
作者：王安中
朝代：宋

胸中堆奇忽块磊，径欲凴虚寻我对。
梵宫日月擦鸱尾，复道云霓涌鳌背。
佛将高广快心赏，天为空长舒眼碍。
冰层蹙岸见河漳，雪气明山数齐岱。
安知一身寄城郭，却指万顶看阛阓。
承平大驾昔此留，望幸遗民今几在。
哦诗人物到白也，题字风流希湛辈。
北都三士行作图，胜游一日不可废。
同名詩
作者：王安中
朝代：宋

蜀客更名緣好尚，漢臣書姓爲同官。
孟公自合名驚座，子夏尤宜便小冠。
益號文章緣兩李，翃書制誥有諸韓。
二元各自分南北，付與時人子細看。
同名诗
作者：王安中
朝代：宋
体裁：七言律诗

蜀客更名缘好尚，汉臣书姓为同官。孟公自合名惊座，子夏尤宜便小冠。益号文章缘两李，翃书制诰有诸韩。二元各自分南北，付与时人子细看。
同郡李达之贡辟廱偶试不利还乡及河不得济作二诗凄然读之殆难为怀因为次韵极其悲苦卒少纾之当烦刘元忠彭少逸同赋
作者：王安中
朝代：宋

客行天雨霜，屦穿敢留迹。欲济河冰凘，蛟龙情不测。去住两更难，凄寒断消息。颠风无安巢，堕翼思故林。谁回太阳惠，照此穷谷阴。扶持孔鸾辈，矫矫翔千寻。
同郡李达之贡辟廱偶试不利还乡及河不得济作二诗凄然读之殆难为怀因为次韵极其悲苦卒少纾之当烦刘元忠彭少逸同赋·其二
作者：王安中
朝代：宋
体裁：古风

颠风无安巢，堕翼思故林。谁回太阳惠，照此穷谷阴。扶持孔鸾辈，矫矫翔千寻。
同郡李達之貢辟廱偶試不利還鄉及河不得濟作二詩凄然讀之殆難爲懷因爲次韻極其悲苦卒少紓之當煩劉元忠彭少逸同賦·其一
作者：王安中
朝代：宋

客行天雨霜，屨穿敢留跡。
欲濟河冰凘，蛟龍情不測。
去住兩更難，凄寒斷消息。
同郡李達之貢辟廱偶試不利還鄉及河不得濟作二詩凄然讀之殆難爲懷因爲次韻極其悲苦卒少紓之當煩劉元忠彭少逸同賦·其二
作者：王安中
朝代：宋

顛風無安巢，墮翼思故林。
誰回太陽惠，照此窮谷陰。
扶持孔鸞輩，矯矯翔千尋。
和御制白莲诗·其一
作者：王安中
朝代：宋
体裁：七言律诗

十丈层檐日脚留，香风吹滟曲江秋。石梁架海三山近，玉井移莲八月稠。白雪高盘初缕鲙，青天露坐晚临流。夹城飞观烟云合，端觉身从物外游。
和御制白莲诗·其二
作者：王安中
朝代：宋

华堂起江沚，璇榜塞门楣。
眈如垂天云，始与烟水宜。
圆荷盖千顷，高柳排四涯。
娟娟初芙蓉，濯濯清沦漪。
造物与奇胜，冰姿焕相差。
唐昌玉蕊仙，流步光入扉。
霜寒挈青女，夜永过月妃。
纫佩杂琼华，施朱笑红滋。
但熏百和香，不染六铢衣。
新篇来帝所，天语妙莫窥。
徜徉洞庭野，九奏惊咸池。
恩隆许赓续，万漏敢固辞。
和御制白莲诗·其二
作者：王安中
朝代：宋

华堂起江沚，璇榜塞门楣。眈如垂天云，始与烟水宜。圆荷盖千顷，高柳排四涯。娟娟初芙蓉，濯濯清沦漪。造物与奇胜，冰姿焕相差。唐昌玉蕊仙，流步光入扉。霜寒挈青女，夜永过月妃。纫佩杂琼华，施朱笑红滋。但薰百和香，不染六铢衣。新篇来帝所，天语妙莫窥。徜徉洞庭野，九奏惊咸池。恩隆许赓续，万漏敢固辞。
和御製白蓮詩·其一
作者：王安中
朝代：宋

十丈層簷日脚留，香風吹灧曲江秋。
石梁架海三山近，玉井移蓮八月稠。
白雪高盤初縷鱠，青天露坐晚臨流。
夾城飛觀煙雲合，端覺身從物外遊。
和御製白蓮詩·其二
作者：王安中
朝代：宋

華堂起江沚，璇榜塞門楣。
眈如垂天雲，始與煙水宜。
圓荷蓋千頃，高柳排四涯。
娟娟初芙蓉，濯濯清淪漪。
造物與奇勝，冰姿煥相差。
唐昌玉蕊仙，流步光入扉。
霜寒挈青女，夜永過月妃。
紉佩雜瓊華，施朱笑紅滋。
但薰百和香，不染六銖衣。
新篇來帝所，天語妙莫窺。
徜徉洞庭野，九奏驚咸池。
恩隆許賡續，萬漏敢固辭。
和李达之庚寅秋雨三首
作者：王安中
朝代：宋

闰馀气先寒，久雨愁更剧。丈夫固远虑，奈此朝不夕。恐泥有危行，扶攲无安宅。我思补天漏，试鍊五色石。横空收泄云，屏翳敢停迹。还我阳秋恩，与子两相适。客舍无晴阴，日赴折简唤。家居跬步隔，心念旌旗乱。釜空雨生鱼，遽敢议薪爨。衾裯我自抱，更为子三叹。邻僧雨不出，粥饭听钟鱼。事与吾辈异，一身易赢馀。而我千指家，食此半编书。饥驱欲何之，投瓜望琼琚。侧闻州祷晴，早愿光景舒。祠官莫惮烦，沾湿秪台舆。
和李达之庚寅秋雨三首·其一
作者：王安中
朝代：宋

闰余气先寒，久雨愁更剧。
丈夫固远虑，奈此朝不夕。
恐泥有危行，扶欹无安宅。
我思补天漏，试炼五色石。
横空收洩云，屏翳敢停迹。
还我阳秋恩，与子两相适。
和李达之庚寅秋雨三首·其一
作者：王安中
朝代：宋

闰馀气先寒，久雨愁更剧。丈夫固远虑，奈此朝不夕。恐泥有危行，扶攲无安宅。我思补天漏，试鍊五色石。横空收泄云，屏翳敢停迹。还我阳秋恩，与子两相适。
和李达之庚寅秋雨三首·其三
作者：王安中
朝代：宋

邻僧雨不出，粥饭听钟鱼。
事与吾辈异，一身易赢余。
而我千指家，食此半编书。
饥驱欲何之，投瓜望琼琚。
侧闻州祷晴，早愿光景舒。
祠官莫惮烦，霑湿秪台舆。
和李达之庚寅秋雨三首·其三
作者：王安中
朝代：宋

邻僧雨不出，粥饭听钟鱼。事与吾辈异，一身易赢馀。而我千指家，食此半编书。饥驱欲何之，投瓜望琼琚。侧闻州祷晴，早愿光景舒。祠官莫惮烦，沾湿秪台舆。
和李达之庚寅秋雨三首·其二
作者：王安中
朝代：宋

客舍无晴阴，日赴折简唤。家居跬步隔，心念旌旗乱。釜空雨生鱼，遽敢议薪爨。衾裯我自抱，更为子三叹。
和李达之庚寅秋雨三首·其二
作者：王安中
朝代：宋

客舍无晴阴，日赴折简唤。
家居跬步隔，心念旌旗乱。
釡空雨生鱼，遽敢议薪爨。
衾裯我自抱，更为子三叹。
和李達之庚寅秋雨三首·其一
作者：王安中
朝代：宋

閏餘氣先寒，久雨愁更劇。
丈夫固遠慮，奈此朝不夕。
恐泥有危行，扶欹無安宅。
我思補天漏，試鍊五色石。
横空收洩雲，屏翳敢停跡。
還我陽秋恩，與子兩相適。
和李達之庚寅秋雨三首·其三
作者：王安中
朝代：宋

鄰僧雨不出，粥飯聽鐘魚。
事與吾輩異，一身易贏餘。
而我千指家，食此半編書。
饑驅欲何之，投瓜望瓊琚。
側聞州禱晴，早願光景舒。
祠官莫憚煩，霑濕秪臺輿。
和李達之庚寅秋雨三首·其二
作者：王安中
朝代：宋

客舍無晴陰，日赴折簡喚。
家居跬步隔，心念旌旗亂。
釡空雨生魚，遽敢議薪爨。
衾裯我自抱，更爲子三歎。
和梁才甫贈定帥元彬
作者：王安中
朝代：宋

汶水衣冠記昔年，明堂一木起扶顛。
孫枝競秀傳家學，華鄂聯榮握帥權。
西省規摹留閫外，北園風景付樽前。
晉陽親近皆兄弟，行集天朝拱細旃。
和梁才甫赠定帅元彬
作者：王安中
朝代：宋
体裁：七言律诗

汶水衣冠记昔年，明堂一木起扶颠。孙枝竞秀传家学，华鄂联荣握帅权。西省规摹留阃外，北园风景付樽前。晋阳亲近皆兄弟，行集天朝拱细旃。
哨遍·北山移文
作者：王安中
朝代：宋
体裁：词

世有达人，潇洒出尘，招隐青霄际。终始追。游览老山栖。藐千金、轻脱如屣。彼假容江皋，滥巾云岳，缨情好爵欺松桂。观向释谈空，寻真讲道，巢由何足相拟。待诏书来起便驺驰。席次早焚烈芰荷衣。敲朴喧喧，牒诉匆匆，抗颜自喜。嗟明月高霞，石径幽绝谁回睇。空怅猿惊处，凄凉孤鹤嘹唳。任列壑争讥。众蜂竦诮，林惭涧愧移星岁。方浪枻神京，腾装魏阙，徘徊经过留憩。致草堂灵怒蒋侯麾。扃岫幌、驱烟勒新移。忍丹崖碧岭重滓。鸣湍声断深谷，逋客归何计。信知一逐浮荣，便丧素守，身成俗士。伯鸾家有孟光妻。岂逡巡、眷恋名利。
哨遍·北山移文
作者：王安中
朝代：宋
体裁：词

世有达人，潇洒出尘，招隐青霄际。终始追。游览老山栖。藐千金、轻脱如屣。彼假容江皋，滥巾云岳，缨情好爵欺松桂。观向释谈空，寻真讲道，巢由何足相拟。待诏书来起便驺驰。席次早焚裂芰荷衣。敲朴喧喧，牒诉匆匆，抗颜自喜。嗟明月高霞，石径幽绝谁回睇。空怅猿惊处，凄凉孤鹤嘹唳。任列壑争讥。众峰竦诮，林惭涧愧移星岁。方浪枻神京，腾装魏阙，徘徊经过留憩。致草堂灵怒蒋侯麾。扃岫幌、驱烟勒新移。忍丹崖碧岭重滓。鸣湍声断幽谷，逋客归何计。信知一逐浮荣，便丧素守，身成俗士。伯鸾家有孟光妻。岂逡巡、眷恋名利。
喜雪贈梁幾道
作者：王安中
朝代：宋

風色蕭騷晚尚微，呼龍連夜布寒威。
欲尋海上三銀闕，先舞雲中萬玉妃。
難老松筠增氣槩，未春桃李借芳菲。
典衣更爲來年賀，潤澤先從宿種歸。
喜雪赠梁几道
作者：王安中
朝代：宋
体裁：七言律诗

风色萧骚晚尚微，呼龙连夜布寒威。欲寻海上三银阙，先舞云中万玉妃。难老松筠增气槩，未春桃李借芳菲。典衣更为来年贺，润泽先从宿种归。
嘉山
作者：王安中
朝代：宋
体裁：七言律诗

乔木相望十里村，百年弦诵化耕耘。食鱼谁就田文舍，下马先经董相坟。乌几翻书心自远，红旗赛社酒初醺。何时结客嘉山路，剥啄敲门却访君。
嘉山
作者：王安中
朝代：宋

喬木相望十里村，百年弦誦化耕耘。
食魚誰就田文舍，下馬先經董相墳。
烏几繙書心自遠，紅旗賽社酒初醺。
何時結客嘉山路，剥啄敲門却訪君。
夜登天王台
作者：王安中
朝代：宋

月色镕银烂不收，萧然风露欲中秋。天河澄淡星芒小，云海溟濛夜气浮。台影迥无群木碍，琴声清入素商流。高吟此地容吾和，长啸西山想独游。
夜登天王台
作者：王安中
朝代：宋

月色镕银烂不收，萧然风露欲中秋。
天河澄淡星芒小，云海溟蒙夜气浮。
台影迥无羣木碍，琴声清入素商流。
高吟此地容吾知，长啸西山想独游。
夜登天王臺
作者：王安中
朝代：宋

月色鎔銀爛不收，蕭然風露欲中秋。
天河澄淡星芒小，雲海溟濛夜氣浮。
臺影迥無羣木礙，琴聲清入素商流。
高吟此地容吾知，長嘯西山想獨遊。
大風
作者：王安中
朝代：宋

青陽乘時木當行，驟辭囚幽置高亨。
驁驕嫚姣豪怒獰，睥睨萬物憤以爭。
潛呼飛廉語曰卿，媒妁阿巽助躁輕。
林交社姻窟昆兄，腰領搦持劫詛盟。
玃顱鷹隼深目睛，沐猴冠元加紘纓。
約束陰定陽眎瞠，鞴囊革橐齊露呈。
頃刻翻簸揭奔轟，撦幃裂箔仆斾旌。
墮簷塌桷掀架棚，注射垣壝穿冡塋。
豹彪獐豬狒猱猩，鴻鶤雉鴉鳬鳦鶯。
殷蹏捩翅突奔驚，蹶抵犖确罥灌檉。
蒙衝千車屹傅城，犦槊萬騎鴉譟營。
步趨宕跌忘珮珩，宫徴嘈雜停韶英。
披木榦根搴芳榮，蹙水濤浪豗鏡平。
眯霄耀靈一目盲，觸山不周八柱傾。
六幕擺撼始稱情，神嬉鬼笑語咿嚶。
餘噫不收爛謌賡，聚穢勃鬱封觀京。
執攬北斗斟四瀛，五嶽爲豆羅崢嶸。
腐株蠹穴侑竾笙，醉牽月娥舞金鉦。
更持一杯壽長庚，誰省天意不汝令。
小臣叫天吐丹誠，方春風暴稀所更。
執法口噤臣輙抨，幸屬廷尉葅鯢鯨。
天哀愚忠勑閽丁，往呼來前密訂評。
竦身躡虛倐上征，涕洟拜手眄睟清。
臣材瑣屑不足名，中有婞直肝腸撐。
自下議上罪則烹，察及螻蟻帝聖明。
臣知風暴不難平，惟斷之果絕蔓縈。
帝首微頷慰遣并，側聞雷霆掃欃槍。
山恬海靜悄不聲，濯濯生意回枯頳。
搜詞譎詭紛縱横，反風大熟想姬成。
大风
作者：王安中
朝代：宋

青阳乘时木当行，骤辞囚幽置高亨。骜骄嫚姣豪怒狞，睥睨万物愤以争。潜呼飞廉语曰卿，媒妁阿巽助躁轻。林交社姻窟昆兄，腰领搦持劫诅盟。玃颅鹰隼深目睛，沐猴冠元加纮缨。约束阴定阳视瞠，鞴囊革橐齐露呈。顷刻翻簸揭奔轰，扯帏裂箔仆旆旌。堕檐塌桷掀架棚，注射垣壝穿冢茔。豹彪獐猪狒猱猩，鸿鶤雉鸦凫鳦莺。殷蹄捩翅突奔惊，蹶抵荦确罥灌柽。蒙冲千车屹傅城，犦槊万骑鸦噪营。步趋宕跌忘佩珩，宫徵嘈杂停韶英。披木干根搴芳荣，蹙水涛浪豗镜平。眯霄耀灵一目盲，触山不周八柱倾。六幕摆撼始称情，神嬉鬼笑语咿嘤。馀噫不收烂歌赓，聚秽勃郁封观京。执揽北斗斟四瀛，五岳为豆罗峥嵘。腐株蠹穴侑篪笙，醉牵月娥舞金钲。更持一杯寿长庚，谁省天意不汝令。小臣叫天吐丹诚，方春风暴稀所更。执法口噤臣辄抨，幸属廷尉菹鲵鲸。天哀愚忠敕阍丁，往呼来前密订评。竦身蹑虚倏上征，涕洟拜手眄睟清。臣材琐屑不足名，中有婞直肝肠撑。自下议上罪则烹，察及蝼蚁帝圣明。臣知风暴不难平，惟断之果绝蔓萦。帝首微颔慰遣并，侧闻雷霆扫欃枪。山恬海静悄不声，濯濯生意回枯赪。搜词谲诡纷纵横，反风大熟想姬成。
大风
作者：王安中
朝代：宋

青阳乘时木当行，骤辞囚幽置高亨。
骜骄嫚姣豪怒狞，睥睨万物愤以争。
潜呼飞廉语曰卿，媒妁阿巽助躁轻。
林交社姻窟昆兄，腰领搦持劫诅盟。
玃颅鹰隼深目睛，沐猴冠元加纮缨。
约束阴定阳视瞠，鞴囊革橐齐露呈。
顷刻翻簸揭奔轰，撦帏裂箔仆斾旌。
堕檐塌桷掀架棚，注射垣壝穿冡茔。
豹彪獐猪狒猱猩，鸿鹍雉鸦鳬鳦莺。
殷蹏捩翅突奔惊，蹶抵荦确罥灌柽。
蒙衝千车屹傅城，犦槊万骑鸦譟营。
步趋宕跌忘佩珩，宫徴嘈杂停韶英。
披木榦根搴芳荣，蹙水涛浪豗镜平。
眯霄耀灵一目盲，触山不周八柱倾。
六幕摆撼始称情，神嬉鬼笑语咿嘤。
余噫不收烂謌赓，聚秽勃郁封观京。
执揽北斗斟四瀛，五岳为豆罗峥嵘。
腐株蠹穴侑竾笙，醉牵月娥舞金钲。
更持一杯寿长庚，谁省天意不汝令。
小臣叫天吐丹诚，方春风暴稀所更。
执法口噤臣輙抨，幸属廷尉葅鲵鲸。
天哀愚忠勑阍丁，往呼来前密订评。
竦身蹑虚倐上征，涕洟拜手眄睟清。
臣材琐屑不足名，中有婞直肝肠撑。
自下议上罪则烹，察及蝼蚁帝圣明。
臣知风暴不难平，惟断之果绝蔓萦。
帝首微颔慰遣并，侧闻雷霆扫欃枪。
山恬海静悄不声，濯濯生意回枯頳。
搜词谲诡纷纵横，反风大熟想姬成。
失調名
作者：王安中
朝代：宋

笑時眼迷青意貼，行時鞋露繡旁相。
失调名·笑时眼迷青意贴
作者：王安中
朝代：宋
体裁：词

笑时眼迷青意贴，行时鞋露绣旁相。
奉酬李道源供奉
作者：王安中
朝代：宋

斯人倘遇真，何必吾党士。
向来风骚伯，领略罄同轨。
仙路共飞腾，鸡犬近天咫。
但看横槊语，力足走余子。
小诗赋竞病，政自贤乎已。
眼中管陶郎，翰墨颇自喜。
当官故痴绝，捉扇谈名理。
早时随计偕，晚堕鹖冠裏。
史君柱后文，此面恶难拟。
陆机生不识，尚想汗颜泚。
只今官罢闲，高唱动连纸。
齐西井邑富，三月花事起。
人奇渼陂同，物胜斜川似。
远心破城府，快论注弦矢。
嗟予怀檄书，寸步畏瓜李。
投床梦婉娩，日永贪睡美。
亦思陪君嬉，静钓濠梁水。
君方事棰辔，问津从隗始。
十年投笔兴，气已无万里。
努力就功名，爵禄天下砥。
奉酬李道源供奉
作者：王安中
朝代：宋

斯人倘遇真，何必吾党士。向来风骚伯，领略罄同轨。仙路共飞腾，鸡犬近天咫。但看横槊语，力足走馀子。小诗赋竞病，政自贤乎已。眼中管陶郎，翰墨颇自喜。当官故痴绝，捉扇谈名理。早时随计偕，晚堕鹖冠里。史君柱后文，此面恶难拟。陆机生不识，尚想汗颜泚。只今官罢闲，高唱动连纸。齐西井邑富，三月花事起。人奇渼陂同，物胜斜川似。远心破城府，快论注弦矢。嗟予怀檄书，寸步畏瓜李。投床梦婉娩，日永贪睡美。亦思陪君嬉，静钓濠梁水。君方事箠辔，问津从隗始。十年投笔兴，气已无万里。努力就功名，爵禄天下砥。
奉酬李道源供奉
作者：王安中
朝代：宋

斯人倘遇真，何必吾黨士。
向來風騷伯，領略罄同軌。
仙路共飛騰，雞犬近天咫。
但看横槊語，力足走餘子。
小詩賦競病，政自賢乎已。
眼中管陶郎，翰墨頗自喜。
當官故癡絕，捉扇談名理。
早時隨計偕，晚墮鶡冠裏。
史君柱後文，此面惡難擬。
陸機生不識，尚想汗顔泚。
只今官罷閑，高唱動連紙。
齊西井邑富，三月花事起。
人奇渼陂同，物勝斜川似。
遠心破城府，快論注弦矢。
嗟予懷檄書，寸步畏瓜李。
投床夢婉娩，日永貪睡美。
亦思陪君嬉，静釣濠梁水。
君方事箠轡，問津從隗始。
十年投筆興，氣已無萬里。
努力就功名，爵禄天下砥。
安阳好 九首并口号破子 其二
作者：王安中
朝代：宋

安阳好，戟户府居雄。白昼锦衣清宴处，铁梁丹榭画图中。壁记旧三公。棠讼悄，池馆北园通。夏夜泉声来枕簟，春风花影透帘栊。行乐兴何穷。安阳好，物外占天平。叠叠挼蓝烟岫色，淙淙鸣玉晚溪声。仙路驭风行。松路转，丹碧照飞甍。金界花开常烂熳，云根石秀小峥嵘。幽事不胜清。安阳好，泮水盛儒宫。金字照碑光射斗，芸香书阁势凌空。肃肃采芹风。来劝学，乡兖首文翁。岁岁青衿多振鹭，人人彩笔竞腾虹。九万奋飞同。安阳好，耆旧迹依然。醉白垂杨低掠水，延松高桧老参天。曾映两貂蝉。王谢族，兰玉秀当年。画隼朱轮人继踵，丹台碧落世多贤。簪绂看家传。安阳好，负郭相君园。绿野移春花自老，平泉醒酒石空存。月馆对风轩。人选胜，幽径破苔痕。拥砌翠筠侵坐冷，穿亭玉溜落池喧。归意黯重门。安阳好，曲水似山阴。咽咽清泉岩溜细，弯弯碧甃篆痕深。永昼坐披襟。红袖小，歌扇画泥金。鸭绿波随双叶转，鹅黄酒到十分斟。重听绕梁音。安阳好，□□又翚飞。拨垄旋栽花密密，著行重接柳依依。鸳瓦荡晴辉。池面渺，相望是荣归。两世风流今可见，一门恩数古来稀。谁与赋缁衣。安阳好，千古邺台都。穗帐歌人春不见，金楼梦凤夜相呼。辇路旧萦纡。闲引望，漳水绕城隅。暗有渔樵收故物，谁将宫殿点新图。平野漫烟芜。
安阳好 其一 口号
作者：王安中
朝代：宋

赋尽三都左太冲。当年偏说邺都雄。如今别唱安阳好，胜日佳时一醉同。
安阳好 其二 九首并口号破子
作者：王安中
朝代：宋
体裁：词

安阳好，戟户府居雄。白昼锦衣清宴处，铁楹丹榭画图中。壁记旧三公。棠讼悄，池馆北园通。夏夜泉声来枕簟，春来花气透帘笼。行乐兴何穷。
安阳好 其八 九首并口号破子
作者：王安中
朝代：宋
体裁：词

安阳好，□□又翚飞。拨垄旋栽花密密，著行重接柳依依。鸳瓦荡晴辉。池面渺，相望是荣归。两世风流今可见，一门恩数古来稀。谁与赋缁衣。
安阳好 其四 九首并口号破子
作者：王安中
朝代：宋
体裁：词

安阳好，泮水盛儒宫。金字照碑光射斗，芸香书阁势凌空。肃肃采芹风。来劝学，乡兖首文翁。岁岁青衿多振鹭，人人彩笔竞腾虹。九万奋飞同。
安阳好·忆江南
作者：王安中
朝代：宋
体裁：词

安阳好，□□又翬飞。
拨垅旋栽花密密，著行重接柳依依。
鸳瓦荡晴辉。
池面渺，相望是荣归。
两世风流今可见，一门恩数古来稀。
谁与赋缁衣。
安阳好·忆江南·安阳好
作者：王安中
朝代：宋

安阳好，□□又翚飞。
拨垅旋栽花密密，着行重接柳依依。
鸳瓦荡晴辉。
池面渺，相望是荣归。
两世风流今可见，一门恩数古来稀。
谁与赋缁衣。
安阳好·忆江南·安阳好
作者：王安中
朝代：宋
体裁：词

安阳好，千古邺台都。穗帐歌人春不见，金楼梦凤夜相呼。辇路旧萦纡。闲引望，漳水绕城隅。暗有渔樵收故物，谁将宫殿点新图。平野漫烟芜。
安阳好·忆江南·安阳好
作者：王安中
朝代：宋
体裁：词

安阳好，形胜魏西州。
曼衍山河环故国，升平歌鼓沸高楼。
和气镇飞浮。
笼画陌，乔木几春秋。
花外轩窗排远岫，竹间门巷带长流。
风物更清幽。
安阳好·忆江南·安阳好
作者：王安中
朝代：宋
体裁：词

安阳好，曲水似山阴。咽咽清泉岩溜细，弯弯碧甃篆痕深。永昼坐披襟。红袖小，歌扇画泥金。鸭绿波随双叶转，鹅黄酒到十分斟。重听绕梁音。
安阳好·忆江南·安阳好
作者：王安中
朝代：宋
体裁：词

安阳好，泮水盛儒宫。
金字照碑光射斗，芸香书阁势凌空。
肃肃采芹风。
来劝学，乡衮首文翁。
岁岁青衿多振鹭，人人彩笔竞腾虹。
九万奋飞同。
安阳好（九之三）
作者：王安中
朝代：宋
体裁：词

安阳好，物外占天平。叠叠挼蓝烟岫色，淙淙鸣玉晚溪声。仙路驭风行。松路转，丹碧照飞甍。金界花开常烂熳，云根石秀小峥嵘。幽事不胜清。
安阳好（九之九）
作者：王安中
朝代：宋

安阳好，千古邺台都。E83F帐歌人春不见，金楼梦凤夜相呼。辇路旧萦纡。
闲引望，漳水绕城隅。暗有渔樵收故物，谁将宫殿点新图。平野漫烟芜。
安阳好（九之二）
作者：王安中
朝代：宋
体裁：词

安阳好，戟户府居雄。白昼锦衣清宴处，铁梁丹榭画图中。壁记旧三公。棠讼悄，池馆北园通。夏夜泉声来枕簟，春风花影透帘栊。行乐兴何穷。
安阳好（九之五）
作者：王安中
朝代：宋
体裁：词

安阳好，耆旧迹依然。醉白垂杨低掠水，延松高桧老参天。曾映两貂蝉。王谢族，兰玉秀当年。画隼朱轮人继踵，丹台碧落世多贤。簪绂看家传。
安阳好（九之六）
作者：王安中
朝代：宋
体裁：词

安阳好，负郭相君园。绿野移春花自老，平泉醒酒石空存。月馆对风轩。人选胜，幽径破苔痕。拥砌翠筠侵坐冷，穿亭玉溜落池喧。归意黯重门。
安阳好（九之四）
作者：王安中
朝代：宋

安阳好，泮水盛儒宫。金字照碑光射斗，芸香书阁势凌空。肃肃采芹风。
来劝学，乡D9F0首文翁。岁岁青衿多振鹭，人人彩笔竞腾虹。九万奋飞同。
安阳好（有口号·九之一）
作者：王安中
朝代：宋

胜日佳时一醉同。
安阳好，形胜魏西州。曼衍山河环故国，升平歌鼓沸高楼。和气镇飞浮。
笼画陌，乔木几春秋。花外轩窗排远岫，竹间门巷带长流。风物更清幽。
安陽好·憶江南
作者：王安中
朝代：宋

安陽好，□□又翬飛。撥壠旋栽花密密，著行重接柳依依。鴛瓦蕩晴輝。池面渺，相望是榮歸。兩世風流今可見，一門恩數古來稀。誰與賦緇衣。
安陽好·憶江南
作者：王安中
朝代：宋

安陽好，千古鄴臺都。繐帳歌人春不見，金樓夢鳳夜相呼。輦路舊縈紆。閒引望，漳水繞城隅。暗有漁樵收故物，誰將宮殿點新圖。平野漫煙蕪。
安陽好·憶江南
作者：王安中
朝代：宋

安陽好，形勝魏西州。曼衍山河環故國，昇平歌鼓沸高樓。和氣鎮飛浮。籠畫陌，喬木幾春秋。花外軒窗排遠岫，竹間門巷帶長流。風物更清幽。
安陽好·憶江南
作者：王安中
朝代：宋

安陽好，戟戶府居雄。白晝錦衣清宴處，鐵梁丹榭畫圖中。壁記舊三公。棠訟悄，池館北園通。夏夜泉聲來枕簟，春風花影透簾櫳。行樂興何窮。
安陽好·憶江南
作者：王安中
朝代：宋

安陽好，曲水似山陰。咽咽清泉巖溜細，彎彎碧甃篆痕深。永晝坐披襟。紅袖小，歌扇畫泥金。鴨綠波隨雙葉轉，鵝黃酒到十分斟。重聽繞樑音。
安陽好·憶江南
作者：王安中
朝代：宋

安陽好，泮水盛儒宮。金字照碑光射鬥，芸香書閣勢凌空。肅肅采芹風。來勸學，鄉袞首文翁。歲歲青衿多振鷺，人人彩筆競騰虹。九萬奮飛同。
安陽好·憶江南
作者：王安中
朝代：宋

安陽好，物外佔天平。疊疊挼藍煙岫色，淙淙鳴玉晚溪聲。仙路馭風行。松路轉，丹碧照飛甍。金界花開常爛熳，雲根石秀小崢嶸。幽事不勝清。
安陽好·憶江南
作者：王安中
朝代：宋

安陽好，耆舊跡依然。醉白垂楊低掠水，延松高檜老參天。曾映兩貂蟬。王謝族，蘭玉秀當年。畫隼朱輪人繼踵，丹臺碧落世多賢。簪紱看家傳。
安陽好·憶江南
作者：王安中
朝代：宋

安陽好，負郭相君園。綠野移春花自老，平泉醒酒石空存。月館對風軒。人選勝，幽徑破苔痕。擁砌翠筠侵坐冷，穿亭玉溜落池喧。歸意黯重門。
定武贈晁以道
作者：王安中
朝代：宋

北山立雄秀，西山儼來奔。
稜層上雲雨，祕邃錯朝昏。
風霆倐號怒，勢欲立厚坤。
兹惟神靈宅，可但人物繁。
嵩陽擅月旦，問山等龍門。
謂我山之英，重以仁者言。
丈人蓋代手，脱口千載存。
蓴羮與羊酪，不復疑戲論。
向來無極神，解與君爭尊。
堂堂甄孟成，版籍見諸孫。
如何置不問，遠借寒谷暄。
我行傍鄉梓，念此永弗諼。
逢人試語似，喜色凌朝暾。
問公誰輩行，故侯蘇季昆。
故侯遺妙墨，礱山龕山軒。
亦有好事人，醉帖收蜿蜒。
神明坐還觀，聲淚已復吞。
公能破紙尾，師友道彌敦。
要當藏名山，仍意作九原。
續絃煎麟角，併洗萬古冤。
定武赠晁以道
作者：王安中
朝代：宋

北山立雄秀，西山俨来奔。棱层上云雨，秘邃错朝昏。风霆倏号怒，势欲立厚坤。兹惟神灵宅，可但人物繁。嵩阳擅月旦，问山等龙门。谓我山之英，重以仁者言。丈人盖代手，脱口千载存。莼羹与羊酪，不复疑戏论。向来无极神，解与君争尊。堂堂甄孟成，版籍见诸孙。如何置不问，远借寒谷暄。我行傍乡梓，念此永弗谖。逢人试语似，喜色凌朝暾。问公谁辈行，故侯苏季昆。故侯遗妙墨，砻山龛山轩。亦有好事人，醉帖收蜿蜒。神明坐还观，声泪已复吞。公能破纸尾，师友道弥敦。要当藏名山，仍意作九原。续弦煎麟角，并洗万古冤。
定武赠晁以道
作者：王安中
朝代：宋

北山立雄秀，西山俨来奔。
棱层上云雨，秘邃错朝昏。
风霆倐号怒，势欲立厚坤。
兹惟神灵宅，可但人物繁。
嵩阳擅月旦，问山等龙门。
谓我山之英，重以仁者言。
丈人盖代手，脱口千载存。
莼羮与羊酪，不復疑戏论。
向来无极神，解与君争尊。
堂堂甄孟成，版籍见诸孙。
如何置不问，远借寒谷暄。
我行傍乡梓，念此永弗谖。
逢人试语似，喜色凌朝暾。
问公谁辈行，故侯苏季昆。
故侯遗妙墨，砻山龛山轩。
亦有好事人，醉帖收蜿蜒。
神明坐还观，声泪已復吞。
公能破纸尾，师友道弥敦。
要当藏名山，仍意作九原。
续絃煎麟角，併洗万古冤。
宣和七年九月二十三日睿謨殿賞橘曲燕詩
作者：王安中
朝代：宋

赤伏符興運，長生帝應期。
駿功光祖考，大道仰君師。
皇極三才建，春臺四海熙。
高高天輔德，蕩蕩物由儀。
政叶陰陽敘，恩均雨露施。
機緘神不測，橐籥化無私。
黄道星循軌，璿璣日轉規。
農祥朝自正，膏澤夜還滋。
耕首天田稼，蠶先繭館絲。
云誰知帝力，初弗奪民時。
嘉種今仍降，來牟此獨貽。
上方輕賦斂，人益勸耘耔。
陸播顔寧汗，谿秧手任龜。
雨暘常不過，高下兩俱宜。
壠靜無稂莠，場登足秬秠。
地腴從再易，倉富必千斯。
已覺饒儲偫，何妨飽滯遺。
滴珠香社釀，舂玉滑晨炊。
廩廥連淮上，帆檣塞汴湄。
人和通斔斛，家積等京坻。
歲事豐如此，天心喜可知。
肅霜時既屆，夷則律初吹。
坐弛輸邊粟，先共饗帝粢。
遂蠲陽館薦，將迓泰壇釐。
要與民同樂，還開宴示慈。
紫清三境邃，玉府九重披。
仙掌擎宵露，宫樓上曉曦。
明河臨睥睨，魁斗下罘罳。
鼇負蓬萊殿，鯨噴太液池。
隔城花隱隱，夾路竹猗猗。
帝所迷從嚮，壺中入並隨。
睿謨深寶構，延福表雲楣。
象緯層霄逼，堪輿一氣移。
風簾珠的皪，霜瓦碧參差。
流步來清蹕，飄香度赤墀。
袍光明霽色，扇影弄涼颸。
御坐花巾擁，雲韶紫袖垂。
仙音鏘杳眇，顥氣變融怡。
師保周兼召，鈞衡稷與夔。
萬幾當暇豫，一笑奉疇咨。
介弟榮華鄂，多男茂本支。
維城扶慶運，聯璧秀英姿。
嘉橘爭先睹，瓌橙復共持。
瓊漿封盎盎，金彈間纍纍。
禹服分三壤，湘江接九嶷。
移根來上苑，薦瑞自柔祇。
託質依天咫，懷馨脫海涯。
生成因道廕，造化豈人爲。
嚴靚侔衣鞠，鮮濃類染梔。
陽烏飛啄卵，崖蜜熟凝脾。
不數千頭富，應容四老嬉。
桃嗤西母獻，萍辨楚人疑。
沆瀣漙涼葉，琅玕折曉枝。
霧霏先噀鼻，香潤已熏肌。
君賜來相續，皇恩厚不貲。
觴行筵秩秩，樂闋漏遲遲。
户響鏗銅獸，庭陰過玉螭。
畫廊尋宛轉，雜珮步逶迤。
預許留關鑰，重升促履綦。
再中占漢日，八彩望堯眉。
器寶森羅列，虹輝粲陸離。
截肪傳琖斝，盈尺捧舟彝。
碧落天之秘，藍田地所奇。
連城寧復貴，曠代未嘗窺。
冰瑩玻瓈甕，雲承翡翠巵。
萬絲縈瑪瑙，五色碾琉璃。
起立紛行綴，環觀略等衰。
歡悰溟渤隘，飲興岱嵩卑。
御手飱頻輟，宫缾酒屢釃。
翠鈿來婉孌，珠袂列葳蕤。
閬苑花常爛，姑山物不疵。
流鸎歌緩緩，么鳳舞僛僛。
別按新傳曲，仍聽絕妙詞。
共看賓醉止，那問夜何其。
蓮炬光相屬，星聯弁欲欹。
酡顔回紫闥，歸路躍金羈。
謳詠聲盈耳，鋪張說解頤。
肇從書契數，卓冠簡編推。
天紀承軒后，河圖受宓羲。
文心仍翼翼，舜善益孳孳。
聖治寧人繼，淳風邃古追。
飛輪諸福至，投札九州馳。
震疊湯聲赫，威懷武烈丕。
款金符誓牧，篆鼓兆蒐岐。
神力天山箭，祥飈太一旗。
燕雲恢北落，靈夏懾西陲。
曩歲蒙推擇，新邦往撫綏。
宸篇麗雲漢，儒服擁旌麾。
乘鄣逾千里，留屯閱再朞。
丹衷忘險阻，白首分捐糜。
井邑今安業，衣冠頗變夷。
買牛從漢吏，牧馬絕胡兒。
田熟營平老，兵休定遠疲。
鈞天猶夢到，魏闕倐來思。
紫詔遄三節，紅塵踏九逵。
載前宣室席，復侍邇英帷。
飲御陪胥樂，勤歸獨念兹。
喜霑魚藻惠，許賦柏梁詩。
愧乏凌雲筆，徒傾向日葵。
揚休稱萬壽，永御太平基。
宣和七年九月二十三日睿谟殿赏橘曲燕诗
作者：王安中
朝代：宋

赤伏符兴运，长生帝应期。
骏功光祖考，大道仰君师。
皇极三才建，春台四海熙。
高高天辅德，荡荡物由仪。
政叶阴阳叙，恩均雨露施。
机缄神不测，橐籥化无私。
黄道星循轨，璇玑日转规。
农祥朝自正，膏泽夜还滋。
耕首天田稼，蚕先茧馆丝。
云谁知帝力，初弗夺民时。
嘉种今仍降，来牟此独贻。
上方轻赋敛，人益劝耘耔。
陆播颜宁汗，溪秧手任龟。
雨旸常不过，高下两俱宜。
壠静无稂莠，场登足秬秠。
地腴从再易，仓富必千斯。
已觉饶储偫，何妨饱滞遗。
滴珠香社酿，舂玉滑晨炊。
廪廥连淮上，帆樯塞汴湄。
人和通斔斛，家积等京坻。
岁事丰如此，天心喜可知。
肃霜时既届，夷则律初吹。
坐弛输边粟，先共飨帝粢。
遂蠲阳馆荐，将迓泰坛釐。
要与民同乐，还开宴示慈。
紫清三境邃，玉府九重披。
仙掌擎宵露，宫楼上晓曦。
明河临睥睨，魁斗下罘罳。
鳌负蓬莱殿，鲸喷太液池。
隔城花隐隐，夹路竹猗猗。
帝所迷从嚮，壶中入并随。
睿谟深宝构，延福表云楣。
象纬层霄逼，堪舆一气移。
风帘珠的皪，霜瓦碧参差。
流步来清跸，飘香度赤墀。
袍光明霁色，扇影弄凉飔。
御坐花巾拥，云韶紫袖垂。
仙音锵杳眇，颢气变融怡。
师保周兼召，钧衡稷与夔。
万几当暇豫，一笑奉畴咨。
介弟荣华鄂，多男茂本支。
维城扶庆运，联璧秀英姿。
嘉橘争先睹，瓌橙復共持。
琼浆封盎盎，金弹间纍纍。
禹服分三壤，湘江接九嶷。
移根来上苑，荐瑞自柔祇。
託质依天咫，怀馨脱海涯。
生成因道荫，造化岂人为。
严靓侔衣鞠，鲜浓类染栀。
阳乌飞啄卵，崖蜜熟凝脾。
不数千头富，应容四老嬉。
桃嗤西母献，萍辨楚人疑。
沆瀣漙凉叶，琅玕折晓枝。
雾霏先噀鼻，香润已熏肌。
君赐来相续，皇恩厚不赀。
觞行筵秩秩，乐阕漏迟迟。
户响铿铜兽，庭阴过玉螭。
画廊寻宛转，杂佩步逶迤。
预许留关钥，重升促履綦。
再中占汉日，八彩望尧眉。
器宝森罗列，虹辉粲陆离。
截肪传琖斝，盈尺捧舟彝。
碧落天之秘，蓝田地所奇。
连城宁復贵，旷代未尝窥。
冰莹玻瓈瓮，云承翡翠巵。
万丝萦玛瑙，五色碾琉璃。
起立纷行缀，环观略等衰。
欢悰溟渤隘，饮兴岱嵩卑。
御手飱频辍，宫缾酒屡酾。
翠钿来婉娈，珠袂列葳蕤。
阆苑花常烂，姑山物不疵。
流鸎歌缓缓，么凤舞僛僛。
别按新传曲，仍听绝妙词。
共看宾醉止，那问夜何其。
莲炬光相属，星联弁欲欹。
酡颜回紫闼，归路跃金羁。
讴咏声盈耳，铺张说解颐。
肇从书契数，卓冠简编推。
天纪承轩后，河图受宓羲。
文心仍翼翼，舜善益孳孳。
圣治宁人继，淳风邃古追。
飞轮诸福至，投札九州驰。
震迭汤声赫，威怀武烈丕。
款金符誓牧，篆鼓兆蒐岐。
神力天山箭，祥飈太一旗。
燕云恢北落，灵夏慑西陲。
曩岁蒙推择，新邦往抚绥。
宸篇丽云汉，儒服拥旌麾。
乘鄣逾千里，留屯阅再朞。
丹衷忘险阻，白首分捐糜。
井邑今安业，衣冠颇变夷。
买牛从汉吏，牧马绝胡儿。
田熟营平老，兵休定远疲。
钧天犹梦到，魏阙倐来思。
紫诏遄三节，红尘踏九逵。
载前宣室席，復侍迩英帷。
饮御陪胥乐，勤归独念兹。
喜霑鱼藻惠，许赋柏梁诗。
愧乏凌云笔，徒倾向日葵。
扬休称万寿，永御太平基。
宣和七年九月二十三日睿谟殿赏橘曲燕诗
作者：王安中
朝代：宋

赤伏符兴运，长生帝应期。骏功光祖考，大道仰君师。皇极三才建，春台四海熙。高高天辅德，荡荡物由仪。政叶阴阳叙，恩均雨露施。机缄神不测，橐籥化无私。黄道星循轨，璿玑日转规。农祥朝自正，膏泽夜还滋。耕首天田稼，蚕先茧馆丝。云谁知帝力，初弗夺民时。嘉种今仍降，来牟此独贻。上方轻赋敛，人益劝耘耔。陆播颜宁汗，溪秧手任龟。雨旸常不过，高下两俱宜。垄静无稂莠，场登足秬秠。地腴从再易，仓富必千斯。已觉饶储偫，何妨饱滞遗。滴珠香社酿，舂玉滑晨炊。廪廥连淮上，帆樯塞汴湄。人和通斔斛，家积等京坻。岁事丰如此，天心喜可知。肃霜时既届，夷则律初吹。坐弛输边粟，先共飨帝粢。遂蠲阳馆荐，将迓泰坛釐。要与民同乐，还开宴示慈。紫清三境邃，玉府九重披。仙掌擎宵露，宫楼上晓曦。明河临睥睨，魁斗下罘罳。鳌负蓬莱殿，鲸喷太液池。隔城花隐隐，夹路竹猗猗。帝所迷从向，壶中入并随。睿谟深宝构，延福表云楣。象纬层霄逼，堪舆一气移。风帘珠的皪，霜瓦碧参差。流步来清跸，飘香度赤墀。袍光明霁色，扇影弄凉飔。御坐花巾拥，云韶紫袖垂。仙音锵杳眇，颢气变融怡。师保周兼召，钧衡稷与夔。万几当暇豫，一笑奉畴咨。介弟荣华鄂，多男茂本支。维城扶庆运，联璧秀英姿。嘉橘争先睹，瑰橙复共持。琼浆封盎盎，金弹间累累。禹服分三壤，湘江接九嶷。移根来上苑，荐瑞自柔祇。托质依天咫，怀馨脱海涯。生成因道荫，造化岂人为。严靓侔衣鞠，鲜浓类染栀。阳乌飞啄卵，崖蜜熟凝脾。不数千头富，应容四老嬉。桃嗤西母献，萍辨楚人疑。沆瀣漙凉叶，琅玕折晓枝。雾霏先噀鼻，香润已熏肌。君赐来相续，皇恩厚不赀。觞行筵秩秩，乐阕漏迟迟。户响铿铜兽，庭阴过玉螭。画廊寻宛转，杂佩步逶迤。预许留关钥，重升促履綦。再中占汉日，八彩望尧眉。器宝森罗列，虹辉粲陆离。截肪传盏斝，盈尺捧舟彝。碧落天之秘，蓝田地所奇。连城宁复贵，旷代未尝窥。冰瑩玻瓈瓮，云承翡翠卮。万丝萦玛瑙，五色碾琉璃。起立纷行缀，环观略等衰。欢悰溟渤隘，饮兴岱嵩卑。御手飧频辍，宫瓶酒屡酾。翠钿来婉娈，珠袂列葳蕤。阆苑花常烂，姑山物不疵。流莺歌缓缓，么凤舞僛僛。别按新传曲，仍听绝妙词。共看宾醉止，那问夜何其。莲炬光相属，星联弁欲攲。酡颜回紫闼，归路跃金羁。讴咏声盈耳，铺张说解颐。肇从书契数，卓冠简编推。天纪承轩后，河图受宓羲。文心仍翼翼，舜善益孳孳。圣治宁人继，淳风邃古追。飞轮诸福至，投札九州驰。震叠汤声赫，威怀武烈丕。款金符誓牧，篆鼓兆蒐岐。神力天山箭，祥飙太一旗。燕云恢北落，灵夏慑西陲。曩岁蒙推择，新邦往抚绥。宸篇丽云汉，儒服拥旌麾。乘鄣逾千里，留屯阅再期。丹衷忘险阻，白首分捐糜。井邑今安业，衣冠颇变夷。买牛从汉吏，牧马绝胡儿。田熟营平老，兵休定远疲。钧天犹梦到，魏阙倏来思。紫诏遄三节，红尘踏九逵。载前宣室席，复侍迩英帷。饮御陪胥乐，勤归独念兹。喜沾鱼藻惠，许赋柏梁诗。愧乏凌云笔，徒倾向日葵。扬休称万寿，永御太平基。
宣和七年九月二十三日睿谟殿赏橘曲燕诗
作者：王安中
朝代：宋
体裁：五言排律

赤伏符兴运，长生帝应期。骏功光祖考，大道仰君师。皇极三才建，春台四海熙。高高天辅德，荡荡物由仪。政叶阴阳叙，恩均雨露施。机缄神不测，橐籥化无私。黄道星循轨，璿玑日转规。农祥朝自正，膏泽夜还滋。耕首天田稼，蚕先茧馆丝。云谁知帝力，初弗夺民时。嘉种今仍降，来牟此独贻。上方轻赋敛，人益劝耘耔。陆播颜宁汗，溪秧手任龟。雨旸常不过，高下两俱宜。垄静无稂莠，场登足秬秠。地腴从再易，仓富必千斯。已觉饶储偫，何妨饱滞遗。滴珠香社酿，舂玉滑晨炊。廪廥连淮上，帆樯塞汴湄。人和通斔斛，家积等京坻。岁事丰如此，天心喜可知。肃霜时既届，夷则律初吹。坐弛输边粟，先共飨帝粢。遂蠲阳馆荐，将迓泰坛釐。要与民同乐，还开宴示慈。紫清三境邃，玉府九重披。仙掌擎宵露，宫楼上晓曦。明河临睥睨，魁斗下罘罳。鳌负蓬莱殿，鲸喷太液池。隔城花隐隐，夹路竹猗猗。帝所迷从向，壶中入并随。睿谟深宝构，延福表云楣。象纬层霄逼，堪舆一气移。风帘珠的皪，霜瓦碧参差。流步来清跸，飘香度赤墀。袍光明霁色，扇影弄凉飔。御坐花巾拥，云韶紫袖垂。仙音锵杳眇，颢气变融怡。师保周兼召，钧衡稷与夔。万几当暇豫，一笑奉畴咨。介弟荣华鄂，多男茂本支。维城扶庆运，联璧秀英姿。嘉橘争先睹，瑰橙复共持。琼浆封盎盎，金弹间累累。禹服分三壤，湘江接九嶷。移根来上苑，荐瑞自柔祇。托质依天咫，怀馨脱海涯。生成因道荫，造化岂人为。严靓侔衣鞠，鲜浓类染栀。阳乌飞啄卵，崖蜜熟凝脾。不数千头富，应容四老嬉。桃嗤西母献，萍辨楚人疑。沆瀣漙凉叶，琅玕折晓枝。雾霏先噀鼻，香润已熏肌。君赐来相续，皇恩厚不赀。觞行筵秩秩，乐阕漏迟迟。户响铿铜兽，庭阴过玉螭。画廊寻宛转，杂佩步逶迤。预许留关钥，重升促履綦。再中占汉日，八彩望尧眉。器宝森罗列，虹辉粲陆离。截肪传盏斝，盈尺捧舟彝。碧落天之秘，蓝田地所奇。连城宁复贵，旷代未尝窥。冰莹玻瓈瓮，云承翡翠卮。万丝萦玛瑙，五色碾琉璃。起立纷行缀，环观略等衰。欢悰溟渤隘，饮兴岱嵩卑。御手飧频辍，宫瓶酒屡酾。翠钿来婉娈，珠袂列葳蕤。阆苑花常烂，姑山物不疵。流莺歌缓缓，么凤舞僛僛。别按新传曲，仍听绝妙词。共看宾醉止，那问夜何其。莲炬光相属，星联弁欲攲。酡颜回紫闼，归路跃金羁。讴咏声盈耳，铺张说解颐。肇从书契数，卓冠简编推。天纪承轩后，河图受宓羲。文心仍翼翼，舜善益孳孳。圣治宁人继，淳风邃古追。飞轮诸福至，投札九州驰。震叠汤声赫，威怀武烈丕。款金符誓牧，篆鼓兆蒐岐。神力天山箭，祥飙太一旗。燕云恢北落，灵夏慑西陲。曩岁蒙推择，新邦往抚绥。宸篇丽云汉，儒服拥旌麾。乘鄣逾千里，留屯阅再期。丹衷忘险阻，白首分捐糜。井邑今安业，衣冠颇变夷。买牛从汉吏，牧马绝胡儿。田熟营平老，兵休定远疲。钧天犹梦到，魏阙倏来思。紫诏遄三节，红尘踏九逵。载前宣室席，复侍迩英帷。饮御陪胥乐，勤归独念兹。喜沾鱼藻惠，许赋柏梁诗。愧乏凌云笔，徒倾向日葵。扬休称万寿，永御太平基。
寄江南睡翁
作者：王安中
朝代：宋

金凤台头我欲仙，故人真谓翼垂天。目光射落三千尺，诗律追还五百年。应缘又踏瀛州土，寄问骑鲸今好否。俗情限量须破除，可无忘形我与渠。
寄江南睡翁
作者：王安中
朝代：宋

金鳯台头我欲仙，故人真谓翼垂天。
目光射落三千尺，诗律追还五百年。
应缘又踏瀛州土，寄问骑鲸今好否。
俗情限量须破除，可无忘形我与渠。
寄江南睡翁
作者：王安中
朝代：宋

金鳯臺頭我欲仙，故人真謂翼垂天。
目光射落三千尺，詩律追還五百年。
應緣又踏瀛州土，寄問騎鯨今好否。
俗情限量須破除，可無忘形我與渠。
寄謝任伯
作者：王安中
朝代：宋

盛樂宫前紫府君，開花流水不知春。
悠悠永歎坐石室，自有此山無此人。
我來婆娑弄明月，松聲草色俱清新。
列仙元癯不佞佛，却語小謝求綸巾。
明經使者風生在，文字政須君等輩。
鴈門鴈美亦思歸，講肄還當尋馬隊。
寄谢任伯
作者：王安中
朝代：宋

盛乐宫前紫府君，开花流水不知春。悠悠永叹坐石室，自有此山无此人。我来婆娑弄明月，松声草色俱清新。列仙元癯不佞佛，却语小谢求纶巾。明经使者风生在，文字政须君等辈。雁门雁美亦思归，讲肄还当寻马队。
寄谢任伯
作者：王安中
朝代：宋

盛乐宫前紫府君，开花流水不知春。
悠悠永叹坐石室，自有此山无此人。
我来婆娑弄明月，松声草色俱清新。
列仙元癯不佞佛，却语小谢求纶巾。
明经使者风生在，文字政须君等辈。
鴈门鴈美亦思归，讲肄还当寻马队。
小重山
作者：王安中
朝代：宋

椽燭乘珠清漏長。醉痕衫袖溼，有餘香。紅牙雙捧旋排行。將歌處，相向更催妝。明月映東牆。海棠花徑密，迸流光。遲留春筍緩催湯。蘭堂靜，人已候虛廊。
小重山
作者：王安中
朝代：宋

碧藕花風入袖香。涓涓清露浥，玉肌涼。折花無語傍橫塘。隨折處，一寸萬絲長。還更擘蓮房。蓮心真個苦，似離腸。凌波新恨盡難忘。分攜也，觸事著思量。
小重山
作者：王安中
朝代：宋

重舉金猊多炷香。仙方調絳雪，坐初嘗。醉鬟嬌捧不成行。顏如玉，玉碗共爭光。飛蓋莫催忙。歌檀臨閱處，緩何妨。遠山橫翠為誰長。人歸去，餘夢繞高唐。
小重山·其二
作者：王安中
朝代：宋
体裁：词

椽烛垂珠清漏长。酒黏衫袖湿，有馀香。红牙双捧旋排行。将歌处，相向更匀妆。明月映东墙。海棠花径密，迸流光。迟留春笋缓催觞。兰堂静，人已候虚廊。
小重山·椽烛乘珠清漏长
作者：王安中
朝代：宋
体裁：词

椽烛乘珠清漏长。醉痕衫袖湿，有馀香。红牙双捧旋排行。将歌处，相向更催妆。明月映东墙。海棠花径密，迸流光。迟留春笋缓催汤。兰堂静，人已候虚廊。
小重山·相州荣归池上作
作者：王安中
朝代：宋
体裁：词

碧藕花风入袖香。涓涓清露浥，玉肌凉。折花无语傍横塘。随折处，一寸万丝长。还更擘莲房。莲心真个苦，似离肠。凌波新恨尽难忘。分携也，触事著思量。
小重山·碧藕花风入袖香
作者：王安中
朝代：宋

碧藕花风入袖香。
涓涓清露浥，玉肌凉。
折花无语傍横塘。
随折处，一寸万丝长。
还更擘莲房。
莲心真个苦，似离肠。
凌波新恨尽难忘。
分携也，触事着思量。
小重山·重举金猊多炷香
作者：王安中
朝代：宋
体裁：词

重举金猊多炷香。仙方调绛雪，坐初尝。醉鬟娇捧不成行。颜如玉，玉碗共争光。飞盖莫催忙。歌檀临阅处，缓何妨。远山横翠为谁长。人归去，馀梦绕高唐。
小重山（汤）
作者：王安中
朝代：宋

重举金猊多炷香。仙方调绛雪，坐初尝。醉鬟娇捧不成行。颜如玉，玉碗共争光。
飞盖莫催忙。歌檀临阅处，缓何妨。远山横翠为谁长。人归去，余梦绕高唐。
崇宁寺诗
作者：王安中
朝代：宋
体裁：古风

周郎同岁小一月，老气凛凛能摧锋。佛隐由来足高士，经纶正在阿堵中。平生蓬藋一亩宫，颇与可人风味同。好在江南香火社，寄书会忆王墙东。
崇寧寺詩
作者：王安中
朝代：宋

周郎同歲小一月，老氣凜凜能摧鋒。
佛隱由來足高士，經綸正在阿堵中。
平生蓬藋一畝宫，頗與可人風味同。
好在江南香火社，寄書會憶王牆東。
张公作高阳醇酎送幕中杨时可作诗诗成亦得酒而瀛渌又将熟杨复垂涎次杨韵
作者：王安中
朝代：宋

平生顾建康，名下难为人。见其似者喜，敢复圣贤分。元侯惟曲蘖，好赐均无贫。萍官新荐熟，莲幕先饮醇。坐令染指客，诗语生冤亲。柑黄松小苦，赋笔久埃尘。何时获瀛渌，更可调阳春。
张公作高阳醇酎送幕中杨时可作诗诗成亦得酒而瀛渌又将熟杨復垂涎次杨韵
作者：王安中
朝代：宋

平生顾建康，名下难为人。
见其似者喜，敢復圣贤分。
元侯惟曲蘖，好赐均无贫。
萍官新荐熟，莲幕先饮醇。
坐令染指客，诗语生冤亲。
柑黄松小苦，赋笔久埃尘。
何时获瀛渌，更可调阳春。
張公作高陽醇酎送幕中楊時可作詩詩成亦得酒而瀛渌又將熟楊復垂涎次楊韻
作者：王安中
朝代：宋

平生顧建康，名下難爲人。
見其似者喜，敢復聖賢分。
元侯惟麴蘖，好賜均無貧。
萍官新荐熟，蓮幕先飲醇。
坐令染指客，詩語生冤親。
柑黄松小苦，賦筆久埃塵。
何時獲瀛渌，更可調陽春。
御街行
作者：王安中
朝代：宋

清霜飛入蓬萊殿。別進雲裘軟。卻回宸慮念多寒，詔語日邊親遣。冰蠶綿厚，金雕錦好，永夜縫宮線。紅旌絳旆迎星傳。喜氣歡聲遠。廟堂勳舊使臺賢，領袖坐中爭絢。天香馥郁，君恩歲歲，一醉春生面。
御街行·赐衣袄子
作者：王安中
朝代：宋
体裁：词

清霜飞入蓬莱殿。别进云裘软。却回宸虑念多寒，诏语日边亲遣。冰蚕绵厚，金雕锦好，永夜缝宫线。红旌绛旆迎星传。喜气欢声远。庙堂勋旧使台贤，领袖坐中争绚。天香馥郁，君恩岁岁，一醉春生面。
徵招調中腔·徵招
作者：王安中
朝代：宋

紅雲茜霧籠金闕。聖運葉、星虹佳節。紫禁曉風馥天香，奏九韶、帝心悅。瑤階萬歲蟠桃結。睿算永、壺天風月。日觀幾時六龍來，金縷玉牒告功業。
徵招调中腔·徵招
作者：王安中
朝代：宋
体裁：词

红云茜雾笼金阙。圣运叶、星虹佳节。紫禁晓风馥天香，奏九韶、帝心悦。瑶阶万岁蟠桃结。睿算永、壶天风月。日观几时六龙来，金缕玉牒告功业。
思家
作者：王安中
朝代：宋

睡翁怜我哭穷涂，千里亲来不着书。未用中宵思白发，孟光堪倚侍巾裾。
思家
作者：王安中
朝代：宋

睡翁怜我哭穷涂，千里亲来不着书。
未用中宵思白髪，孟光堪倚侍巾裾。
思家
作者：王安中
朝代：宋

睡翁憐我哭窮塗，千里親來不着書。
未用中宵思白髪，孟光堪倚侍巾裾。
戒坛院东坡枯木张嘉夫妙墨童子告以僧不在不可见作此示
作者：王安中
朝代：宋

雪裏壁间枯木枝，东坡戏作无声诗。
霅川谪仙亦豪放，酒阑为吐云烟词。
相传秀色绝今古，正如四月出盆丝。
老僧遮护不许见，敲门游客遭慢欺。
我来拟看亦乘兴，兴尽却还君不嗤。
戒坛院东坡枯木张嘉夫妙墨童子告以僧不在不可见作此示
作者：王安中
朝代：宋

雪里壁间枯木枝，东坡戏作无声诗。霅川谪仙亦豪放，酒阑为吐云烟词。相传秀色绝今古，正如四月出盆丝。老僧遮护不许见，敲门游客遭慢欺。我来拟看亦乘兴，兴尽却还君不嗤。
戒壇院東坡枯木張嘉夫妙墨童子告以僧不在不可見作此示
作者：王安中
朝代：宋

雪裏壁間枯木枝，東坡戲作無聲詩。
霅川謫仙亦豪放，酒闌爲吐雲烟詞。
相傳秀色絕今古，正如四月出盆絲。
老僧遮護不許見，敲門游客遭慢欺。
我來擬看亦乘興，興盡却還君不嗤。
无题
作者：王安中
朝代：宋

玉府真游拥万仙，蕊珠深殿驻云軿。宫尊自吸琼浆尽，御笔犹封宝字全。密护几重香冉冉，倒藏馀沥响涓涓。君恩许侍神霄仗，先向壶中觅洞天。
无题
作者：王安中
朝代：宋

玉府真游拥万仙，蘂珠深殿驻云軿。
宫尊自吸琼浆尽，御笔犹封宝字全。
密护几重香冉冉，倒藏余沥响涓涓。
君恩许侍神霄仗，先向壶中觅洞天。
无题
作者：王安中
朝代：宋

秋苹一寸风，吹我邺王台。
台边委黄落，繐帷化飞埃。
平生三径步，屐齿粘苍苔。
覊栖望不到，蝇头写归来。
人间持板手，欲展何由开。
再拜丈人行，卷投当琼瑰。
丈人龙眠龙，挟策奔风雷。
毫端须臾寄，一挽正始回。
年来心法孤，骎骎古炉灰。
渊明不并世，此士谁为才。
紫鸾固超诣，白鸥竟何猜。
所期岂朝华，岁莫傥相陪。
无题
作者：王安中
朝代：宋

秋蘋一寸风，吹我邺王台。台边委黄落，穗帷化飞埃。平生三径步，屐齿粘苍苔。羁栖望不到，蝇头写归来。人间持板手，欲展何由开。再拜丈人行，卷投当琼瑰。丈人龙眠龙，挟策奔风雷。毫端须臾寄，一挽正始回。年来心法孤，骎骎古炉灰。渊明不并世，此士谁为才。紫鸾固超诣，白鸥竟何猜。所期岂朝华，岁莫傥相陪。
无题
作者：王安中
朝代：宋
体裁：古风

秋蘋一寸风，吹我邺王台。台边委黄落，繐帷化飞埃。平生三径步，屐齿粘苍苔。羁栖望不到，蝇头写归来。人间持板手，欲展何由开。再拜丈人行，卷投当琼瑰。丈人龙眠龙，挟策奔风雷。毫端须臾寄，一挽正始回。年来心法孤，骎骎古炉灰。渊明不并世，此士谁为才。紫鸾固超诣，白鸥竟何猜。所期岂朝华，岁莫傥相陪。
春帖子·妃嫔閤
作者：王安中
朝代：宋
体裁：七言绝句

曈昽晓日上金铺，的皪春冰泮玉壶。绣户绿窗尘不到，凝酥点就辋川图。
春帖子·妃嫔閤
作者：王安中
朝代：宋

玉燕翩翩入鬓云，花风初掠缕金裙。
神霄宫裏骖鸾侣，来侍长生大帝君。
春帖子·妃嫔閤
作者：王安中
朝代：宋

玉燕翩翩入鬓云，花风初掠缕金裙。神霄宫里骖鸾侣，来侍长生大帝君。
春帖子·妃嬪閤
作者：王安中
朝代：宋

曈曨曉日上金鋪，的皪春冰泮玉壺。
繡戶綠窗塵不到，凝酥點就輞川圖。
春帖子·妃嬪閤
作者：王安中
朝代：宋

玉燕翩翩入鬢雲，花風初掠縷金裙。
神霄宮裏驂鸞侶，來侍長生大帝君。
春帖子·皇后閤
作者：王安中
朝代：宋

蕊笈琅函受秘文，清虚道合玉晨君。瑶台夜静朝真久，金屋春寒阅箓勤。
春帖子·皇后閤
作者：王安中
朝代：宋

蘂笈琅函受秘文，清虚道合玉晨君。
瑶台夜静朝真久，金屋春寒阅箓勤。
春帖子·皇后閤
作者：王安中
朝代：宋

蘂笈瑯函受秘文，清虛道合玉晨君。
瑤臺夜靜朝真久，金屋春寒閱籙勤。
春帖子·皇帝閤
作者：王安中
朝代：宋

彤霞茜雾绕觚棱，楼雪融银滴半层。别绕拟开延福宴，夹城先试景龙灯。
春帖子·皇帝閤
作者：王安中
朝代：宋

彤霞蒨雾绕觚棱，楼雪融银滴半层。
别绕拟开延福宴，夹城先试景龙灯。
春帖子·皇帝閤
作者：王安中
朝代：宋

彤霞蒨霧繞觚稜，樓雪融銀滴半層。
別繞擬開延福宴，夾城先試景龍燈。
春怀赋得冰雪莺来晚春寒花较迟十字
作者：王安中
朝代：宋

深居足移气，熏炉坐晨兴。春来独何觉，汤饼梦腾腾。永怀山中人，遣花破寒冰。一枝便有馀，经眼知吾曾。春寒殊未休，春事不堪说。阳谷溜微线，阴崖削精铁。森然十八公，须髯满残雪。非无料峭风，翠色已可悦。寒雀随山影，哀鸿带边声。花迟社酒薄，春工了无情。东风好池馆，芳草语流莺。不必笑枯索，拥书轻百城。幽窗锁云雾，无人谁与开。燕燕尾涏涏，知寻帘户来。春风到书律，溪藤照山煤。任尔择家舍，梁尘飘砚台。种梓期十年，萟兰盈九畹。河清会有时，岁月坐成晚。向来忝闻道，及此且求本。行乐未渠央，何以语羌謇。文王有遗操，朱弦韵青春。无言独下拜，颀然见长人。道丧向千载，诗书绝逼真。逼真犹不尽，试语老斲轮。渊明苦长饥，中年求一官。归来莳松菊，颇觉生理难。我恐须出仕，未出心已寒。好谢山巨源，作吏废游观。赵公丈人行，佛隐踏朝靴。风流汉北海，人物鲁东家。同行得刘子，过门抵昏鸦。临分无长语，进德除空花。吾宗有子明，粉泽乏外貌。白衣罢秋赋，深林藏雾豹。谈经亦微诙，乐实在名教。拟之金马生，笑云恐差较。
春怀赋得冰雪莺来晚春寒花较迟十字·其一
作者：王安中
朝代：宋

深居足移气，熏炉坐晨兴。
春来独何觉，汤饼梦腾腾。
永怀山中人，遣花破寒冰。
一枝便有余，经眼知吾曾。
春怀赋得冰雪莺来晚春寒花较迟十字·其一
作者：王安中
朝代：宋

深居足移气，熏炉坐晨兴。春来独何觉，汤饼梦腾腾。永怀山中人，遣花破寒冰。一枝便有馀，经眼知吾曾。
春怀赋得冰雪莺来晚春寒花较迟十字·其七
作者：王安中
朝代：宋
体裁：古风

渊明苦长饥，中年求一官。归来莳松菊，颇觉生理难。我恐须出仕，未出心已寒。好谢山巨源，作吏废游观。
春怀赋得冰雪莺来晚春寒花较迟十字·其三
作者：王安中
朝代：宋
体裁：古风

寒雀随山影，哀鸿带边声。花迟社酒薄，春工了无情。东风好池馆，芳草语流莺。不必笑枯索，拥书轻百城。
春怀赋得冰雪莺来晚春寒花较迟十字·其九
作者：王安中
朝代：宋

吾宗有子明，粉泽乏外貌。白衣罢秋赋，深林藏雾豹。谈经亦微诙，乐实在名教。拟之金马生，笑云恐差较。
春怀赋得冰雪莺来晚春寒花较迟十字·其九
作者：王安中
朝代：宋

吾宗有子明，粉泽乏外貎。
白衣罢秋赋，深林藏雾豹。
谈经亦微诙，乐实在名敎。
拟之金马生，笑云恐差较。
春怀赋得冰雪莺来晚春寒花较迟十字·其二
作者：王安中
朝代：宋

春寒殊未休，春事不堪说。
阳谷溜微綫，阴崖削精鐡。
森然十八公，鬚髯满残雪。
非无料峭风，翠色已可悦。
春怀赋得冰雪莺来晚春寒花较迟十字·其二
作者：王安中
朝代：宋

春寒殊未休，春事不堪说。阳谷溜微线，阴崖削精铁。森然十八公，须髯满残雪。非无料峭风，翠色已可悦。
春怀赋得冰雪莺来晚春寒花较迟十字·其五
作者：王安中
朝代：宋
体裁：古风

种梓期十年，萟兰盈九畹。河清会有时，岁月坐成晚。向来忝闻道，及此且求本。行乐未渠央，何以语羌謇。
春怀赋得冰雪莺来晚春寒花较迟十字·其八
作者：王安中
朝代：宋
体裁：古风

赵公丈人行，佛隐踏朝靴。风流汉北海，人物鲁东家。同行得刘子，过门抵昏鸦。临分无长语，进德除空花。
春怀赋得冰雪莺来晚春寒花较迟十字·其六
作者：王安中
朝代：宋

文王有遗操，朱弦韵青春。无言独下拜，颀然见长人。道丧向千载，诗书绝逼真。逼真犹不尽，试语老斲轮。
春怀赋得冰雪莺来晚春寒花较迟十字·其六
作者：王安中
朝代：宋

文王有遗操，朱絃韵青春。
无言独下拜，颀然见长人。
道丧向千载，诗书绝逼真。
逼真犹不尽，试语老斵轮。
春怀赋得冰雪莺来晚春寒花较迟十字·其四
作者：王安中
朝代：宋

幽窗鎻云雾，无人谁与开。
燕燕尾涏涏，知寻帘户来。
春风到书律，溪藤照山煤。
任尔择家舍，梁尘飘砚台。
春怀赋得冰雪莺来晚春寒花较迟十字·其四
作者：王安中
朝代：宋

幽窗锁云雾，无人谁与开。燕燕尾涏涏，知寻帘户来。春风到书律，溪藤照山煤。任尔择家舍，梁尘飘砚台。
春怀赋得冰雪莺来晚春寒花较迟十字同郡李达之贡辟廱偶试不利还乡及河不得济作二诗凄然读之殆难为怀因为次韵极其悲苦卒少纾之当烦刘元忠彭少逸同赋·其一
作者：王安中
朝代：宋
体裁：古风

客行天雨霜，屦穿敢留迹。欲济河冰凘，蛟龙情不测。去住两更难，凄寒断消息。
春懷賦得冰雪鶯來晚春寒花較遲十字·其一
作者：王安中
朝代：宋

深居足移氣，熏爐坐晨興。
春來獨何覺，湯餅夢騰騰。
永懷山中人，遣花破寒冰。
一枝便有餘，經眼知吾曾。
春懷賦得冰雪鶯來晚春寒花較遲十字·其七
作者：王安中
朝代：宋

淵明苦長饑，中年求一官。
歸來蒔松菊，頗覺生理難。
我恐須出仕，未出心已寒。
好謝山巨源，作吏廢遊觀。
春懷賦得冰雪鶯來晚春寒花較遲十字·其三
作者：王安中
朝代：宋

寒雀隨山影，哀鴻带邊聲。
花遲社酒薄，春工了無情。
東風好池館，芳草語流鶯。
不必笑枯索，擁書輕百城。
春懷賦得冰雪鶯來晚春寒花較遲十字·其九
作者：王安中
朝代：宋

吾宗有子明，粉澤乏外貎。
白衣罷秋賦，深林藏霧豹。
談經亦微詼，樂實在名敎。
擬之金馬生，笑云恐差較。
春懷賦得冰雪鶯來晚春寒花較遲十字·其二
作者：王安中
朝代：宋

春寒殊未休，春事不堪說。
陽谷溜微綫，陰崖削精鐡。
森然十八公，鬚髯滿殘雪。
非無料峭風，翠色已可悦。
春懷賦得冰雪鶯來晚春寒花較遲十字·其五
作者：王安中
朝代：宋

種梓期十年，萟蘭盈九畹。
河清會有時，歲月坐成晚。
向來忝聞道，及此且求本。
行樂未渠央，何以語羌謇。
春懷賦得冰雪鶯來晚春寒花較遲十字·其八
作者：王安中
朝代：宋

趙公丈人行，佛隱踏朝靴。
風流漢北海，人物魯東家。
同行得劉子，過門抵昏鴉。
臨分無長語，進德除空花。
春懷賦得冰雪鶯來晚春寒花較遲十字·其六
作者：王安中
朝代：宋

文王有遺操，朱絃韻青春。
無言獨下拜，頎然見長人。
道喪向千載，詩書絕逼真。
逼真猶不盡，試語老斵輪。
春懷賦得冰雪鶯來晚春寒花較遲十字·其四
作者：王安中
朝代：宋

幽窗鎻雲霧，無人誰與開。
燕燕尾涏涏，知尋簾户來。
春風到書律，溪藤照山煤。
任爾擇家舍，梁塵飄硯臺。
春日館中即事五首·其一
作者：王安中
朝代：宋

求友何人似谷鶯，羈游渾覺昧平生。
閉門春事關身薄，薺菊青青自可羮。
春日館中即事五首·其三
作者：王安中
朝代：宋

故國悠悠雪外城，南山應復見高稜。
向來梅柳春亭月，曾傍詩書夜按燈。
春日館中即事五首·其二
作者：王安中
朝代：宋

暄寒稀復故人書，好在山中舊酒壚。
端欲夢從三徑去，方牀投枕展龍鬚。
春日館中即事五首·其五
作者：王安中
朝代：宋

熙熙人物爇金爐，歌舞升平六閏餘。
輦路雪晴雲五色，史臣得記汗青書。
春日館中即事五首·其四
作者：王安中
朝代：宋

元夕嬉遊遍海涯，上林風物弄年華。
餘霙墮柳高低舞，香蠟封梅早晚花。
春日馆中即事五首
作者：王安中
朝代：宋

求友何人似谷莺，羁游浑觉昧平生。闭门春事关身薄，荠菊青青自可羹。暄寒稀复故人书，好在山中旧酒垆。端欲梦从三径去，方床投枕展龙须。故国悠悠雪外城，南山应复见高棱。向来梅柳春亭月，曾傍诗书夜按灯。元夕嬉游遍海涯，上林风物弄年华。馀霙堕柳高低舞，香蜡封梅早晚花。熙熙人物爇金炉，歌舞升平六闰馀。辇路雪晴云五色，史臣得记汗青书。
春日馆中即事五首·其一
作者：王安中
朝代：宋

求友何人似谷莺，羁游浑觉昧平生。
闭门春事关身薄，荠菊青青自可羮。
春日馆中即事五首·其一
作者：王安中
朝代：宋

求友何人似谷莺，羁游浑觉昧平生。闭门春事关身薄，荠菊青青自可羹。
春日馆中即事五首·其三
作者：王安中
朝代：宋

故国悠悠雪外城，南山应复见高棱。向来梅柳春亭月，曾傍诗书夜按灯。
春日馆中即事五首·其三
作者：王安中
朝代：宋

故国悠悠雪外城，南山应復见高棱。
向来梅柳春亭月，曾傍诗书夜按灯。
春日馆中即事五首·其二
作者：王安中
朝代：宋

暄寒稀复故人书，好在山中旧酒垆。端欲梦从三径去，方床投枕展龙须。
春日馆中即事五首·其二
作者：王安中
朝代：宋

暄寒稀復故人书，好在山中旧酒垆。
端欲梦从三径去，方床投枕展龙鬚。
春日馆中即事五首·其五
作者：王安中
朝代：宋

熙熙人物爇金炉，歌舞升平六闰余。
辇路雪晴云五色，史臣得记汗青书。
春日馆中即事五首·其五
作者：王安中
朝代：宋

熙熙人物爇金炉，歌舞升平六闰馀。辇路雪晴云五色，史臣得记汗青书。
春日馆中即事五首·其四
作者：王安中
朝代：宋

元夕嬉游遍海涯，上林风物弄年华。
余霙堕柳高低舞，香蜡封梅早晚花。
春日馆中即事五首·其四
作者：王安中
朝代：宋

元夕嬉游遍海涯，上林风物弄年华。馀霙堕柳高低舞，香蜡封梅早晚花。
晏起
作者：王安中
朝代：宋

日過辰時猶在夢，客來應笑也求名。浮生自得長高枕，不向人間與命爭。
書扇·其一
作者：王安中
朝代：宋

暈紅圍綠海棠春，燕入西樓火令新。
綵索畫梁相對起，翩翩知有解飛人。
書扇·其二
作者：王安中
朝代：宋

西池羅韈盛嬉遊，一水餘香晚自流。
别試春衫蟬翼薄，泥金新畫小龍舟。
望法华山怀慈上人
作者：王安中
朝代：宋

我无适俗姿，发兴在林嶂。前身一义堕，好山输百丈。永怀住山人，败毳裹龙象。频驱尘外轸，径抵云雨上。道人初怪问，斗绝何从访。师居不难寻，天壁愕异状。风烟自萧散，草木更森长。道人聊复尔，仁者作是想。重来傍岑翳，眼净人亦王。虎溪虽不过，鹫岭聊得望。遥知师冁然，跛跛又安往。
望法华山怀慈上人
作者：王安中
朝代：宋

我无适俗姿，发兴在林嶂。
前身一义堕，好山输百丈。
永怀住山人，败毳裹龙象。
频驱尘外轸，径抵云雨上。
道人初怪问，斗绝何从访。
师居不难寻，天壁愕异状。
风烟自萧散，草木更森长。
道人聊復尔，仁者作是想。
重来傍岑翳，眼净人亦王。
虎溪虽不过，鹫岭聊得望。
遥知师冁然，跛跛又安往。
望法華山懷慈上人
作者：王安中
朝代：宋

我無適俗姿，發興在林嶂。
前身一義墮，好山輸百丈。
永懷住山人，敗毳裹龍象。
頻驅塵外軫，徑抵雲雨上。
道人初怪問，斗絕何從訪。
師居不難尋，天壁愕異狀。
風煙自蕭散，草木更森長。
道人聊復爾，仁者作是想。
重來傍岑翳，眼净人亦王。
虎谿雖不過，鷲嶺聊得望。
遥知師囅然，跛跛又安往。
木兰花·玉楼春·尧天雨露承新诏
作者：王安中
朝代：宋
体裁：词

尧天雨露承新诏。珂马风生趋急召。玉符曾将虎牙军，金殿还升龙尾道。征西镇北功成早。仗钺登坛今未老。樽前休更说燕然，且听阳关三叠了。
木蘭花·玉樓春
作者：王安中
朝代：宋

堯天雨露承新詔。珂馬風生趨急召。玉符曾將虎牙軍，金殿還升龍尾道。徵西鎮北功成早。仗鉞登壇今未老。樽前休更說燕然，且聽陽關三疊了。
朵楼侍宴
作者：王安中
朝代：宋
体裁：七言律诗

东阙年年曲宴颁，御尊宣劝醉春寒。衮衣密似魁三象，阁道高于蜀五盘。一气已从调鼎顺，八方今比覆盂安。君王礼貌超前古，辅弼须铭座右看。
朵樓侍宴
作者：王安中
朝代：宋

東闕年年曲宴頒，御尊宣勸醉春寒。
衮衣密似魁三象，閣道高於蜀五盤。
一氣已從調鼎順，八方今比覆盂安。
君王禮貌超前古，輔弼須銘座右看。
李永終還京師北嶽王某以送晁以道韻作詩贈行某外大父賢良裴公實爲邯鄲公行狀契義良厚故見之篇首
作者：王安中
朝代：宋

外家東眷裴，典學不觀徼。
初來接諸彦，半發士龍笑。
賢科兩過閣，萬字出戲調。
盡記十二題，博洽古人肖。
亡書問安世，多識數華嶠。
劉蕡廷策訐，罷去終弗燿。
縱横五車讀，未捷一律剽。
生涯日蕭索，更甚東陵召。
當時邯鄲公，似是洛陽少。
文潤淮南草，詩賡苑中釣。
殿廬忽厭直，郡閤或坐嘯。
相從賓客老，莫逆肝膽照。
嚴詩見杜集，殆極天下妙。
鵩來蒲州坐，永隔宣室召。
門生状董晉，寒筆信雄峭。
豈慚吳季札，墓劍掛遺鞘。
嗟予乃裴出，母賢如德耀。
授予其父書，勉使起應詔。
此文載編末，疾讀快欲叫。
耆舊成鬼錄，零落真可弔。
但聞康靖第，萬物閟家廟。
子孫同蠹魚，奇字飽咀噍。
始予識京掾，已嘆才業劭。
叔兮秉周禮，莊若客位醮。
官閑恣討論，燈火親夜燒。
固疑言語工，未睹寸管掉。
高篇晚發伏，疲兵血爭漂。
予拔中山毛，載穎從八竅。
携持託抱關，免以不敏譙。
規容曹參隨，敵敢楊雄料。
寧憂無肉瘦，政恐俗難療。
冥搜廢曹務，招隱慕芸蓧。
子行擇所向，山水足觀晀。
慎勿厭家雞，造請歷權要。
李永终还京师北岳王某以送晁以道韵作诗赠行某外大父贤良裴公实为邯郸公行状契义良厚故见之篇首
作者：王安中
朝代：宋

外家东眷裴，典学不观徼。初来接诸彦，半发士龙笑。贤科两过阁，万字出戏调。尽记十二题，博洽古人肖。亡书问安世，多识数华峤。刘蕡廷策讦，罢去终弗耀。纵横五车读，未捷一律剽。生涯日萧索，更甚东陵召。当时邯郸公，似是洛阳少。文润淮南草，诗赓苑中钓。殿庐忽厌直，郡閤或坐啸。相从宾客老，莫逆肝胆照。严诗见杜集，殆极天下妙。鵩来蒲州坐，永隔宣室召。门生状董晋，寒笔信雄峭。岂惭吴季札，墓剑挂遗鞘。嗟予乃裴出，母贤如德耀。授予其父书，勉使起应诏。此文载编末，疾读快欲叫。耆旧成鬼录，零落真可吊。但闻康靖第，万物閟家庙。子孙同蠹鱼，奇字饱咀噍。始予识京掾，已叹才业劭。叔兮秉周礼，庄若客位醮。官闲恣讨论，灯火亲夜烧。固疑言语工，未睹寸管掉。高篇晚发伏，疲兵血争漂。予拔中山毛，载颖从八窍。携持托抱关，免以不敏谯。规容曹参随，敌敢杨雄料。宁忧无肉瘦，政恐俗难疗。冥搜废曹务，招隐慕芸蓧。子行择所向，山水足观晀。慎勿厌家鸡，造请历权要。
李永终还京师北岳王某以送晁以道韵作诗赠行某外大父贤良裴公实为邯郸公行状契义良厚故见之篇首
作者：王安中
朝代：宋

外家东眷裴，典学不观徼。
初来接诸彦，半发士龙笑。
贤科两过阁，万字出戏调。
尽记十二题，博洽古人肖。
亡书问安世，多识数华峤。
刘蕡廷策讦，罢去终弗耀。
纵横五车读，未捷一律剽。
生涯日萧索，更甚东陵召。
当时邯郸公，似是洛阳少。
文润淮南草，诗赓苑中钓。
殿庐忽厌直，郡閤或坐啸。
相从宾客老，莫逆肝胆照。
严诗见杜集，殆极天下妙。
鵩来蒲州坐，永隔宣室召。
门生状董晋，寒笔信雄峭。
岂惭吴季札，墓剑挂遗鞘。
嗟予乃裴出，母贤如德耀。
授予其父书，勉使起应诏。
此文载编末，疾读快欲叫。
耆旧成鬼录，零落真可弔。
但闻康靖第，万物閟家庙。
子孙同蠹鱼，奇字饱咀噍。
始予识京掾，已嘆才业劭。
叔兮秉周礼，庄若客位醮。
官闲恣讨论，灯火亲夜烧。
固疑言语工，未睹寸管掉。
高篇晚发伏，疲兵血争漂。
予拔中山毛，载颖从八窍。
携持託抱关，免以不敏谯。
规容曹参随，敌敢杨雄料。
宁忧无肉瘦，政恐俗难疗。
冥搜废曹务，招隐慕芸莜。
子行择所向，山水足观晀。
慎勿厌家鸡，造请历权要。
杨时可屡游朱氏园昨日方一载酒甚乐因次韵言其事
作者：王安中
朝代：宋

溪上桃花如有语，怨君前日只空回。径须留客车投辖，相与浇愁酒漉醅。我自马曹聊复尔，谁忧儿辈觉追陪。王郎醉墨题名处，尚有馀尊可再来。
杨时可屡游朱氏园昨日方一载酒甚乐因次韵言其事
作者：王安中
朝代：宋

溪上桃花如有语，怨君前日只空回。
径须留客车投辖，相与浇愁酒漉醅。
我自马曹聊復尔，谁忧儿辈觉追陪。
王郎醉墨题名处，尚有余尊可再来。
枣阳道中
作者：王安中
朝代：宋
体裁：五言绝句

閤閤林鸠起，巡方舜旧游。声虽暨南朔，事罕记春秋。
桂林
作者：王安中
朝代：宋

跨緣今似孤雲薄，隨身翩翩惟一鶴。
縞衣赴節舞松風，好伴先生臥林壑。
桂林
作者：王安中
朝代：宋
体裁：七言绝句

跨缘今似孤云薄，随身翩翩惟一鹤。缟衣赴节舞松风，好伴先生卧林壑。
棗陽道中
作者：王安中
朝代：宋

閤閤林鳩起，巡方舜舊遊。
聲雖暨南朔，事罕記春秋。
楊時可屢遊朱氏園昨日方一載酒甚樂因次韻言其事
作者：王安中
朝代：宋

溪上桃花如有語，怨君前日只空回。
徑須留客車投轄，相與澆愁酒漉醅。
我自馬曹聊復爾，誰憂兒輩覺追陪。
王郎醉墨題名處，尚有餘尊可再來。
榮歸堂
作者：王安中
朝代：宋

華屋飄零鎻夜臺，羊曇扶路肯重來。
若爲甑黍成奇禍，漫道人門似八裴。
次秦夷行觀老杜畫像韻
作者：王安中
朝代：宋

寒拆天吳圖，饑糴太官粟。
拾遺官在朝，何異老林麓。
英風想廉藺，妙手傳顧陸。
蒙茸頭傾冠，駊騀鐙脱足。
熊兒與阿叚，左右相扶逐。
生平經綸具，悵望青蒲伏。
窮塗付麴蘖，放意謝羈束。
草堂幸無事，尹騎時見辱。
清吟動霄堮，逸艶驚魚目。
顧兹神明意，豈易丹青卜。
當時腰長鑱，憔悴十指秃。
聲名乾坤破，生事歲月促。
但聞列仙癯，豈見肉食墨。
企予攀逸駕，短步羞匍匐。
不能師廣袖，乃爾好奇服。
嗜詩得雋永，徐味自當肉。
不知褒公貴，顧謂何郎俗。
窮通等夢幻，思慮自棖觸。
苦吟秪效尤，呼醆進蟻綠。
次秦夷行观老杜画像韵
作者：王安中
朝代：宋

寒拆天吴图，饥籴太官粟。拾遗官在朝，何异老林麓。英风想廉蔺，妙手传顾陆。蒙茸头倾冠，駊騀镫脱足。熊儿与阿叚，左右相扶逐。生平经纶具，怅望青蒲伏。穷涂付曲蘖，放意谢羁束。草堂幸无事，尹骑时见辱。清吟动霄堮，逸艳惊鱼目。顾兹神明意，岂易丹青卜。当时腰长镵，憔悴十指秃。声名乾坤破，生事岁月促。但闻列仙癯，岂见肉食墨。企予攀逸驾，短步羞匍匐。不能师广袖，乃尔好奇服。嗜诗得隽永，徐味自当肉。不知褒公贵，顾谓何郎俗。穷通等梦幻，思虑自枨触。苦吟秪效尤，呼盏进蚁绿。
次秦夷行观老杜画像韵
作者：王安中
朝代：宋

寒拆天吴图，饥籴太官粟。
拾遗官在朝，何异老林麓。
英风想廉蔺，妙手传顾陆。
蒙茸头倾冠，駊騀镫脱足。
熊儿与阿叚，左右相扶逐。
生平经纶具，怅望青蒲伏。
穷涂付曲蘖，放意谢羁束。
草堂幸无事，尹骑时见辱。
清吟动霄堮，逸艶惊鱼目。
顾兹神明意，岂易丹青卜。
当时腰长镵，憔悴十指秃。
声名干坤破，生事岁月促。
但闻列仙癯，岂见肉食墨。
企予攀逸驾，短步羞匍匐。
不能师广袖，乃尔好奇服。
嗜诗得隽永，徐味自当肉。
不知褒公贵，顾谓何郎俗。
穷通等梦幻，思虑自枨触。
苦吟秪效尤，呼醆进蚁绿。
次韵元量贶诗
作者：王安中
朝代：宋

野性由来不受羁，可堪风雨断追随。卜邻有素须归隐，会面无多更话离。拜我低头要晚岁，仗公取水记当时。魏城邂逅犹惆怅，秋雁横分奈土思。
次韵元量贶诗
作者：王安中
朝代：宋

野性由来不受羁，可堪风雨断追随。
卜邻有素须归隐，会面无多更话离。
拜我低头要晚岁，仗公取水记当时。
魏城邂逅犹惆怅，秋鴈横分奈土思。
次韵和彭少逸送晁以道
作者：王安中
朝代：宋

吾军久不张，建鼓觅同道。
苍黄一二获，便作百万号。
我行初济河，首得晁彭耗。
轻车驾驷马，邂逅王良造。
悠然望八极，颇已快远抱。
两公前后辈，凛凛不殊操。
晁文早纬国，辅以家学奥。
向来宏词出，古气轧盘诰。
萧生宁抱关，肯补郎衣皂。
老成吾犹及，孝友神所劳。
彭诗动惊俗，祖屈实自悼。
追奇诣岑险，展读眩欲眊。
知名渔父篇，雅惬志和好。
勿前丞相嗔，何恃翰林傲。
方将摩二垒，併可潄双瀑。
瓜代苦敦薄，火攻良抵冒。
荆州一人半，纔慰阿坚到。
只今事行李，遽欲戒驺导。
箕山老仙伯，远行避喧噪。
纷纷户外屦，三沐安无躁。
仲氏往吹箎，吾党端有靠。
坐念玉壶冰，讵堪风日曝。
鲁公屋漏笔，莫靳平安报。
否泰等时雨，春旱必秋涝。
努力加饭餐，自余何足祷。
无卿我定豪，别语愿忠告。
睡翁赖少留，意适如爬瘙。
大臣不暑行，官小奈亲耄。
网罗今转疏，机穽岂重蹈。
得失傥未量，天理问禆竈。
次韵和彭少逸送晁以道
作者：王安中
朝代：宋

吾军久不张，建鼓觅同道。苍黄一二获，便作百万号。我行初济河，首得晁彭耗。轻车驾驷马，邂逅王良造。悠然望八极，颇已快远抱。两公前后辈，凛凛不殊操。晁文早纬国，辅以家学奥。向来宏词出，古气轧盘诰。萧生宁抱关，肯补郎衣皂。老成吾犹及，孝友神所劳。彭诗动惊俗，祖屈实自悼。追奇诣岑险，展读眩欲眊。知名渔父篇，雅惬志和好。勿前丞相嗔，何恃翰林傲。方将摩二垒，并可漱双瀑。瓜代苦敦薄，火攻良抵冒。荆州一人半，才慰阿坚到。只今事行李，遽欲戒驺导。箕山老仙伯，远行避喧噪。纷纷户外屦，三沐安无躁。仲氏往吹篪，吾党端有靠。坐念玉壶冰，讵堪风日曝。鲁公屋漏笔，莫靳平安报。否泰等时雨，春旱必秋涝。努力加饭餐，自馀何足祷。无卿我定豪，别语愿忠告。睡翁赖少留，意适如爬瘙。大臣不暑行，官小奈亲耄。网罗今转疏，机阱岂重蹈。得失傥未量，天理问禆灶。
次韵和梁才甫上元诗二首
作者：王安中
朝代：宋

雪夕张灯白昼同，坐知酒价长新丰。月来方丈三山外，春在元戎十乘中。玉塞已传台衮拜，火城先看相家风。公归端是千年鹤，回首鹓行一梦空。陈桥陪乘五人同，剑铗休弹礼过丰。骥足争先长策下，蛇脂乾尽旧山中。敢将野句酬明月，但记宸章起大风。默对短檠悲晼晚，绨袍恩重报全空。
次韵和梁才甫上元诗二首·其一
作者：王安中
朝代：宋
体裁：七言律诗

雪夕张灯白昼同，坐知酒价长新丰。月来方丈三山外，春在元戎十乘中。玉塞已传台衮拜，火城先看相家风。公归端是千年鹤，回首鹓行一梦空。
次韵和梁才甫上元诗二首·其二
作者：王安中
朝代：宋

陈桥陪乘五人同，剑铗休弹礼过丰。骥足争先长策下，蛇脂乾尽旧山中。敢将野句酬明月，但记宸章起大风。默对短檠悲晼晚，绨袍恩重报全空。
次韵和梁才甫上元诗二首·其二
作者：王安中
朝代：宋

陈桥陪乘五人同，剑铗休弹礼过丰。
骥足争先长策下，蛇脂干尽旧山中。
敢将野句酬明月，但记宸章起大风。
默对短檠悲晼晚，绨袍恩重报全空。
次韵和梁才甫与曾叔夏喜雨
作者：王安中
朝代：宋

金节经过玉帐开，初筵风雨烛花摧。凤凰池外浓云合，獬豸冠前爽气来。已洗郊原秋淡荡，不妨星月夜昭回。拾遗说尹村村到，盛看丰年社酒杯。
次韵和梁才甫与曾叔夏喜雨
作者：王安中
朝代：宋

金节经过玉帐开，初筵风雨烛花摧。
鳯凰池外浓云合，獬豸冠前爽气来。
已洗郊原秋淡荡，不妨星月夜昭回。
拾遗说尹村村到，盛看丰年社酒杯。
次韵安喜刘簿上梁才甫瑞莲嘉禾一首
作者：王安中
朝代：宋
体裁：七言律诗

早日商霖浃四寰，两年春令塞垣班。秋清莲萼骈幽沼，岁稔禾头合旧山。事付史官应制可，曲翻相府看公还。王褒要是邦民耳，请颂中和敢自闲。
次韵张应龙见赠长句
作者：王安中
朝代：宋
体裁：古风

深居听客谭西山，舌端崷崒生层峦。山形卓荦尚可想，客趣超诣何由攀。漳颍空回自不韵，梦涉山涧波旋环。但携云根万窍碧，归置毛颖陶泓间。客真与山欲争秀，烟霞气足词高闲。我亦良非适俗者，分山一半同君还。
次韵李元量谢司门干臣画山水诗
作者：王安中
朝代：宋

江上家山晚翠浓，画痴端复觅诗穷。李侯卷去亦亡赖，却对吴侬赋北风。
次韵李元量谢司门干臣画山水诗
作者：王安中
朝代：宋

江上家山晚翠浓，画痴端復觅诗穷。
李侯卷去亦亡赖，却对吴侬赋北风。
次韵李厚之秋日即事
作者：王安中
朝代：宋
体裁：五言律诗

当暑独披襟，谁同梁甫吟。山林劳客梦，帘幕断人音。庭籁迎秋静，宫云傍晚阴。赖传诗句好，偏慰未归心。
次韵李达之冬日自纪二首
作者：王安中
朝代：宋

短长不相悬，视此律筒换。天寒今几许，冬序已强半。初阳来如缕，残岁去莫绊。亲交断还往，官列闹称唤。无牛可扣角，问夜何时旦。新诗当美酒，排遣孤闷散。风期终未沬，相与游汗漫。古心出古语，不计彼不听。跹跹来问学，政有童九龄。尚为一事大，更读四方经。但我鲜兄弟，诸妹亦伶俜。皇皇门户寄，孤耿如晨星。何时休世网，遂逐鸿俱冥。君穷坐如醉，闻此或少醒。试凭道力胜，两忘楹与莛。
次韵李达之冬日自纪二首 其三 蜡梅
作者：王安中
朝代：宋
体裁：词

剪蜡成梅天著意。黄色浓浓，对萼匀装缀。百和薰肌香旖旎。仙裳应渍蔷薇水。雪径相逢人半醉。手折低枝，拥髻云争翠。嗅蕊撚枝无限思。玉真未洒梨花泪。
次韵李达之冬日自纪二首·其一
作者：王安中
朝代：宋
体裁：古风

短长不相悬，视此律筒换。天寒今几许，冬序已强半。初阳来如缕，残岁去莫绊。亲交断还往，官列闹称唤。无牛可扣角，问夜何时旦。新诗当美酒，排遣孤闷散。风期终未沬，相与游汗漫。
次韵李达之冬日自纪二首·其二
作者：王安中
朝代：宋

古心出古语，不计彼不听。跹跹来问学，政有童九龄。尚为一事大，更读四方经。但我鲜兄弟，诸妹亦伶俜。皇皇门户寄，孤耿如晨星。何时休世网，遂逐鸿俱冥。君穷坐如醉，闻此或少醒。试凭道力胜，两忘楹与莛。
次韵李达之冬日自纪二首·其二
作者：王安中
朝代：宋

古心出古语，不计彼不听。
蹮蹮来问学，政有童九龄。
尚为一事大，更读四方经。
但我鲜兄弟，诸妹亦伶俜。
皇皇门户寄，孤耿如晨星。
何时休世网，遂逐鸿俱冥。
君穷坐如醉，闻此或少醒。
试凭道力胜，两忘楹与莛。
次韵李达之十月十九日风一首
作者：王安中
朝代：宋
体裁：古风

葛制侵中冬，奈此河汉冱。障门恃织蒲，更值飞廉怒。舂撞不遗力，既发宁却顾。阴机足自由，盛气尚谁怖。老心百念灰，一睡美无度。投床逼窗纸，罅穴响交互。飘霙半夜入，方梦踏云路。帝居环玉阙，恍惚非常遇。回天力故微，讼风词已具。
次韵杨时可李元中酬赠之作
作者：王安中
朝代：宋

初年种交梨，可奈荆棘树。闻道千圣前，不传才一语。彭殇几许争，端作旦暮遇。衣珠价连城，谁遣泣穷路。子知无生法，未短飞升数。当身认同归，绝学何外慕。龙眠玉颊翁，是中得深趣。萧然住山人，妙甚垂天赋。我为杨侯计，政欲借前箸。从翁须及今，频脱户外屦。
次韵杨时可李元中酬赠之作
作者：王安中
朝代：宋

初年种交梨，可奈荆棘树。
闻道千圣前，不传纔一语。
彭殇几许争，端作旦暮遇。
衣珠价连城，谁遣泣穷路。
子知无生法，未短飞昇数。
当身认同归，绝学何外慕。
龙眠玉颊翁，是中得深趣。
萧然住山人，妙甚垂天赋。
我为杨侯计，政欲借前筯。
从翁须及今，频脱户外屦。
次韵梁才甫游苑氏园
作者：王安中
朝代：宋

地僻风光到后时，谁吹律琯转阳晖。花争先近三台坐，春敢轻随一片飞。肯为孤妍回铁石，那忧馀赏间葑菲。它年造物因依在，领略吾州胜槩归。国色无媒出有时，几年幽户锁寒晖。人从浴凤池边到，香入乘鸾扇底飞。诗落云笺传藉藉，花同锦队想菲菲。更闻芍药梢头信，亦待邀公插帽归。
次韵梁才甫游苑氏园·其一
作者：王安中
朝代：宋

地僻风光到后时，谁吹律琯转阳晖。花争先近三台坐，春敢轻随一片飞。肯为孤妍回铁石，那忧馀赏间葑菲。它年造物因依在，领略吾州胜槩归。
次韵梁才甫游苑氏园·其一
作者：王安中
朝代：宋

地僻风光到后时，谁吹律管转阳晖。
花争先近三台坐，春敢轻随一片飞。
肯为孤妍回铁石，那忧余赏间葑菲。
它年造物因依在，领略吾州胜槩归。
次韵梁才甫游苑氏园·其二
作者：王安中
朝代：宋

国色无媒出有时，几年幽户鎻寒晖。
人从浴鳯池边到，香入乘鸾扇底飞。
诗落云笺传藉藉，花同锦队想菲菲。
更闻芍药梢头信，亦待邀公插帽归。
次韵梁才甫游苑氏园·其二
作者：王安中
朝代：宋

国色无媒出有时，几年幽户锁寒晖。人从浴凤池边到，香入乘鸾扇底飞。诗落云笺传藉藉，花同锦队想菲菲。更闻芍药梢头信，亦待邀公插帽归。
次韵梁跂道游苑氏园
作者：王安中
朝代：宋

晴日催花烂漫开，九苞丹凤引雏来。春衫碧袖初单际，步障朱軿第二回。许掾登仙全室伴，谢公赌墅几人陪。明年此乐知何处，宣劝重持翡翠杯。渊明归侣独庞通，坐客何人对孔融。莺燕不惊贤者乐，蕙兰争泛快哉风。斑衣人在飘香外，彩笔诗成徒步中。和语不工缘窘陋，腐儒家巷草蒙戎。
次韵梁跂道游苑氏园·其一
作者：王安中
朝代：宋

晴日催花烂漫开，九苞丹凤引雏来。春衫碧袖初单际，步障朱軿第二回。许掾登仙全室伴，谢公赌墅几人陪。明年此乐知何处，宣劝重持翡翠杯。
次韵梁跂道游苑氏园·其一
作者：王安中
朝代：宋

晴日催花烂漫开，九苞丹鳯引雏来。
春衫碧袖初单际，步障朱軿第二回。
许掾登仙全室伴，谢公赌墅几人陪。
明年此乐知何处，宣劝重持翡翠杯。
次韵梁跂道游苑氏园·其二
作者：王安中
朝代：宋

渊明归侣独庞通，坐客何人对孔融。莺燕不惊贤者乐，蕙兰争泛快哉风。斑衣人在飘香外，彩笔诗成徒步中。和语不工缘窘陋，腐儒家巷草蒙戎。
次韵梁跂道游苑氏园·其二
作者：王安中
朝代：宋

渊明归侣独庞通，坐客何人对孔融。
鸎燕不惊贤者乐，蕙兰争泛快哉风。
斑衣人在飘香外，彩笔诗成徒步中。
和语不工缘窘陋，腐儒家巷草蒙戎。
次韵王得之游福源观
作者：王安中
朝代：宋
体裁：古风

维南国禋祀，崇丘五云鲜。路转楼居出，林深步虚传。辎軿上真侣，鬟髻太古仙。绿章下秘祝，宝此一掬泉。至今争晨门，奁香走填然。帝子留绣盖，宫嫱掷金钱。吾宗初意行，跂马税芝田。醒心影娥池，了了壶中天。呼儿话西游，乃未得汝年。先生笔扛鼎，小友语更妍。斯文到真处，栀蜡漫贾鞭。赓酬就俄顷，惊绝图书渊。觅句念宗武，爱奇容子迁。游山本庭户，可但巢其巅。眼中摛文地，坐待步武连。幽寻赋异日，端为续胶弦。
次韵答任德夫夹滩见贶长句并呈崔彦圣
作者：王安中
朝代：宋

我本可笑人，略已近俗士。
侵寻久未觉，大似城门轨。
永怀北山路，相去不容咫。
云烟迷旧隐，鷄黍悞幽子。
极知田二顷，足了仕三已。
世缘成错料，悔不妻法喜。
只今无置锥，四海寄生理。
因循插手版，俯仰邺城裏。
朝来对爽气，或以古人拟。
颇復废将迎，陶泓弄幽泚。
翩翩取自适，岂问书费纸。
推移从短檄，此念初不起。
园林齐地近，人物何郎似。
无因覩白雉，漫自手弓矢。
任侯十年旧，邂逅慰行李。
新诗多态度，誉我伤溢美。
君才老益豪，笔倒三峡水。
我将观浩渺，万事问伯始。
是间好看客，风味化邻里。
亦知崔亭伯，更欲就礲砥。
次韵答任德夫夹滩见贶长句并呈崔彦圣
作者：王安中
朝代：宋

我本可笑人，略已近俗士。侵寻久未觉，大似城门轨。永怀北山路，相去不容咫。云烟迷旧隐，鸡黍误幽子。极知田二顷，足了仕三已。世缘成错料，悔不妻法喜。只今无置锥，四海寄生理。因循插手版，俯仰邺城里。朝来对爽气，或以古人拟。颇复废将迎，陶泓弄幽泚。翩翩取自适，岂问书费纸。推移从短檄，此念初不起。园林齐地近，人物何郎似。无因睹白雉，漫自手弓矢。任侯十年旧，邂逅慰行李。新诗多态度，誉我伤溢美。君才老益豪，笔倒三峡水。我将观浩渺，万事问伯始。是间好看客，风味化邻里。亦知崔亭伯，更欲就砻砥。
次韵赵承之九日出郊
作者：王安中
朝代：宋

结客西城昔梦长，无题重和不成章。老看残菊情多感，静数冥鸿首屡昂。糕酒故应随节办，丝桐政好为秋张。鞭笞鸾凤饶君去，独守庭秋坐夕阳。
次韵赵承之九日出郊
作者：王安中
朝代：宋

结客西城昔梦长，无题重和不成章。
老看残菊情多感，静数冥鸿首屡昂。
餻酒故应随节办，丝桐政好为秋张。
鞭笞鸾鳯饶君去，独守庭秋坐夕阳。
次韵赵承之赴穆清殿秋宴
作者：王安中
朝代：宋

楼殿云端拥万灵，新规重构帝居成。彤庭收雾乾坤静，玉座中天斗极明。宣劝声传龙尾迥，醉归尘逐马蹄轻。小儒未预金闺籍，广乐因风耳屡倾。
次韵赵承之赴穆清殿秋宴
作者：王安中
朝代：宋

楼殿云端拥万灵，新规重构帝居成。
彤庭收雾干坤静，玉座中天斗极明。
宣劝声传龙尾逈，醉归尘逐马蹄轻。
小儒未预金闺籍，广乐因风耳屡倾。
次韵道胜冬日惜别之作
作者：王安中
朝代：宋

相逢不作白头新，肯复悠悠问大钧。煮茗坐穷西寺日，哦诗惊动北州春。吾侪渐可传书种，儿辈当令洗塞尘。节物峥嵘君遂去，驱蛩终始觅何人。
次韵道胜冬日惜别之作
作者：王安中
朝代：宋

相逢不作白头新，肯復悠悠问大钧。
煮茗坐穷西寺日，哦诗惊动北州春。
吾侪渐可传书种，儿辈当令洗塞尘。
节物峥嵘君遂去，驱蛩终始觅何人。
次韵震子盘送糟蟹·其二
作者：王安中
朝代：宋

熟点酰姜洗手生，樽前此物正施行。
哺糟晚出尤无赖，尚有馋夫染指争。
次韵震子磐送糟蟹
作者：王安中
朝代：宋

醉死杨家郭索生，此曹平日要横行。不须覆醢烦诸子，试比糟蟹几许争。熟点醯姜洗手生，樽前此物正施行。哺糟晚出尤无赖，尚有馋夫染指争。烹不能鸣渠幸生，含糊终作醉乡行。裂脐已死人谁照，折股犹腥犬谩争。塞上秋残百万生，书囊旁午此时行。聋丞自荐笺虽妙，未必持螯手肯争。莫笑头陀饭出生，要将戒杀劝修行。霜螯断命终妨道，身作人为了不争。
次韵震子磐送糟蟹·其一
作者：王安中
朝代：宋
体裁：七言绝句

醉死杨家郭索生，此曹平日要横行。不须覆醢烦诸子，试比糟蟹几许争。
次韵震子磐送糟蟹·其三
作者：王安中
朝代：宋
体裁：七言绝句

烹不能鸣渠幸生，含糊终作醉乡行。裂脐已死人谁照，折股犹腥犬谩争。
次韵震子磐送糟蟹·其二
作者：王安中
朝代：宋

熟点醯姜洗手生，樽前此物正施行。哺糟晚出尤无赖，尚有馋夫染指争。
次韵震子磐送糟蟹·其五
作者：王安中
朝代：宋
体裁：七言绝句

莫笑头陀饭出生，要将戒杀劝修行。霜螯断命终妨道，身作人为了不争。
次韵震子磐送糟蟹·其四
作者：王安中
朝代：宋
体裁：七言绝句

塞上秋残百万生，书囊旁午此时行。聋丞自荐笺虽妙，未必持螯手肯争。
次韵题李公休辋川图
作者：王安中
朝代：宋

山林策足高复高，俗子捷宦争秋毫。丹青邂逅着相衮，晚顾不欲传儿曹。妙哉吾家右丞相，睥睨一世轻鸿毛。云泉招隐去甚勇，粉墨状景随所遭。辋川庄图最得趣，尽写众巘围长皋。废城荒烟飒衰柳，断涧立石淙惊涛。筼筜插屋伴幽读，莲芰泼眼横轻舠。宫槐犹是鸣驺陌，漆园已作蒙庄逃。地因人好自奇胜，岂必海峤骞鲸鳌。想见解衣盘礴时，六种震动山灵号。平生经行意境足，朽木不运笔已操。小诗气象更清绝，远跨陶谢追风骚。乐安老人吾莫及，摹拓彷佛收藏牢。隶书十咏有体法，针肆见此古赤刀。一时墨妙谁窃去，龙剑飞失馀环绦。只今跋题乃到我，千载吾祖安敢褒。家鸡诗画愧弗学，但思卜筑诛蓬蒿。辋川久无书契在，未免四海求田劳。
次韵题李公休辋川图
作者：王安中
朝代：宋

山林策足高復高，俗子捷宦争秋毫。
丹青邂逅着相衮，晚顾不欲传儿曹。
妙哉吾家右丞相，睥睨一世轻鸿毛。
云泉招隐去甚勇，粉墨状景随所遭。
辋川庄图最得趣，尽写众巘围长皋。
废城荒烟飒衰柳，断涧立石淙惊涛。
篔筜插屋伴幽读，莲芰泼眼横轻舠。
宫槐犹是鸣驺陌，漆园已作蒙庄逃。
地因人好自奇胜，岂必海峤骞鲸鳌。
想见解衣盘礴时，六种震动山灵号。
平生经行意境足，朽木不运笔已操。
小诗气象更清绝，远跨陶谢追风骚。
乐安老人吾莫及，摹搨彷佛收藏牢。
隶书十咏有体法，鍼肆见此古赤刀。
一时墨妙谁窃去，龙剑飞失余环绦。
只今跋题乃到我，千载吾祖安敢褒。
家鷄诗画愧弗学，但思卜筑诛蓬蒿。
辋川久无书契在，未免四海求田劳。
次韵魏端夫田石送赴试词学兼茂
作者：王安中
朝代：宋

谢韫归宁雪载涂，新诗还道絮何如。
时因公子监门会，颇识中郎阿大余。
赋笔久无三峡水，囊书老趁独轮车。
只今靖郭家儿舍，谁似先生食有鱼。
次韵魏端夫田石送赴试词学兼茂
作者：王安中
朝代：宋

谢韫归宁雪载涂，新诗还道絮何如。时因公子监门会，颇识中郎阿大馀。赋笔久无三峡水，囊书老趁独轮车。只今靖郭家儿舍，谁似先生食有鱼。
次韻元量貺詩
作者：王安中
朝代：宋

野性由來不受羈，可堪風雨斷追隨。
卜鄰有素須歸隱，會面無多更話離。
拜我低頭要晚歲，仗公取水記當時。
魏城邂逅猶惆悵，秋鴈横分奈土思。
次韻和彭少逸送晁以道
作者：王安中
朝代：宋

吾軍久不張，建鼓覓同道。
蒼黄一二獲，便作百萬號。
我行初濟河，首得晁彭耗。
輕車駕駟馬，邂逅王良造。
悠然望八極，頗已快遠抱。
兩公前後輩，凜凜不殊操。
晁文早緯國，輔以家學奥。
向來宏詞出，古氣軋盤誥。
蕭生寧抱關，肯補郎衣皂。
老成吾猶及，孝友神所勞。
彭詩動驚俗，祖屈實自悼。
追奇詣岑險，展讀眩欲眊。
知名漁父篇，雅惬志和好。
勿前丞相嗔，何恃翰林傲。
方將摩二壘，併可潄雙瀑。
瓜代苦敦薄，火攻良抵冒。
荆州一人半，纔慰阿堅到。
只今事行李，遽欲戒騶導。
箕山老仙伯，遠行避喧噪。
紛紛户外屨，三沐安無躁。
仲氏往吹箎，吾黨端有靠。
坐念玉壺冰，詎堪風日曝。
魯公屋漏筆，莫靳平安報。
否泰等時雨，春旱必秋澇。
努力加飯餐，自餘何足禱。
無卿我定豪，别語願忠告。
睡翁賴少留，意適如爬瘙。
大臣不暑行，官小奈親耄。
網羅今轉疏，機穽豈重蹈。
得失儻未量，天理問禆竈。
次韻和梁才甫上元詩二首·其一
作者：王安中
朝代：宋

雪夕張燈白晝同，坐知酒價長新豐。
月來方丈三山外，春在元戎十乘中。
玉塞已傳台衮拜，火城先看相家風。
公歸端是千年鶴，回首鵷行一夢空。
次韻和梁才甫上元詩二首·其二
作者：王安中
朝代：宋

陳橋陪乘五人同，劍鋏休彈禮過豐。
驥足爭先長策下，蛇脂乾盡舊山中。
敢將野句酬明月，但記宸章起大風。
默對短檠悲晼晚，綈袍恩重報全空。
次韻和梁才甫與曾叔夏喜雨
作者：王安中
朝代：宋

金節經過玉帳開，初筵風雨燭花摧。
鳯凰池外濃雲合，獬豸冠前爽氣來。
已洗郊原秋淡蕩，不妨星月夜昭回。
拾遺說尹村村到，盛看豐年社酒杯。
次韻安喜劉簿上梁才甫瑞蓮嘉禾一首
作者：王安中
朝代：宋

早日商霖浹四寰，兩年春令塞垣班。
秋清蓮萼駢幽沼，歲稔禾頭合舊山。
事付史官應制可，曲翻相府看公還。
王褒要是邦民耳，請頌中和敢自閑。
次韻張應龍見贈長句
作者：王安中
朝代：宋

深居聽客譚西山，舌端崷崒生層巒。
山形卓犖尚可想，客趣超詣何由攀。
漳潁空回自不韻，夢涉山澗波旋環。
但携雲根萬竅碧，歸置毛穎陶泓間。
客真與山欲爭秀，煙霞氣足詞高閑。
我亦良非適俗者，分山一半同君還。
次韻李元量謝司門幹臣畫山水詩
作者：王安中
朝代：宋

江上家山晚翠濃，畫癡端復覓詩窮。
李侯卷去亦亡賴，却對吳儂賦北風。
次韻李厚之秋日即事
作者：王安中
朝代：宋

當暑獨披襟，誰同梁甫吟。
山林勞客夢，簾幕斷人音。
庭籟迎秋靜，宫雲傍晚陰。
賴傳詩句好，偏慰未歸心。
次韻李達之冬日自紀二首·其一
作者：王安中
朝代：宋

短長不相懸，視此律筒換。
天寒今幾許，冬序已强半。
初陽來如縷，殘歲去莫絆。
親交斷還往，官列閙稱喚。
無牛可扣角，問夜何時旦。
新詩當美酒，排遣孤悶散。
風期終未沬，相與遊汗漫。
次韻李達之冬日自紀二首·其二
作者：王安中
朝代：宋

古心出古語，不計彼不聽。
蹮蹮來問學，政有童九齡。
尚爲一事大，更讀四方經。
但我鮮兄弟，諸妹亦伶俜。
皇皇門户寄，孤耿如晨星。
何時休世網，遂逐鴻俱冥。
君窮坐如醉，聞此或少醒。
試憑道力勝，兩忘楹與莛。
次韻李達之十月十九日風一首
作者：王安中
朝代：宋

葛製侵中冬，奈此河漢沍。
障門恃織蒲，更值飛廉怒。
舂撞不遺力，既發寧却顧。
陰機足自由，盛氣尚誰怖。
老心百念灰，一睡美無度。
投牀逼窗紙，罅穴響交互。
飄霙半夜入，方夢踏雲路。
帝居環玉闕，恍惚非常遇。
回天力故微，訟風詞已具。
次韻梁才甫游苑氏園·其一
作者：王安中
朝代：宋

地僻風光到後時，誰吹律琯轉陽暉。
花爭先近三台坐，春敢輕隨一片飛。
肯爲孤妍回鐵石，那憂餘賞間葑菲。
它年造物因依在，領略吾州勝槩歸。
次韻梁才甫游苑氏園·其二
作者：王安中
朝代：宋

國色無媒出有時，幾年幽户鎻寒暉。
人從浴鳯池邊到，香入乘鸞扇底飛。
詩落雲牋傳藉藉，花同錦隊想菲菲。
更聞芍藥梢頭信，亦待邀公插帽歸。
次韻梁跂道游苑氏園·其一
作者：王安中
朝代：宋

晴日催花爛漫開，九苞丹鳯引雛來。
春衫碧袖初單際，步障朱軿第二回。
許掾登仙全室伴，謝公賭墅幾人陪。
明年此樂知何處，宣勸重持翡翠杯。
次韻梁跂道游苑氏園·其二
作者：王安中
朝代：宋

淵明歸侣獨龐通，坐客何人對孔融。
鸎燕不驚賢者樂，蕙蘭爭泛快哉風。
斑衣人在飄香外，彩筆詩成徒步中。
和語不工緣窘陋，腐儒家巷草蒙戎。
次韻楊時可李元中酬贈之作
作者：王安中
朝代：宋

初年種交梨，可奈荆棘樹。
聞道千聖前，不傳纔一語。
彭殤幾許爭，端作旦暮遇。
衣珠價連城，誰遣泣窮路。
子知無生法，未短飛昇數。
當身認同歸，絕學何外慕。
龍眠玉頰翁，是中得深趣。
蕭然住山人，妙甚垂天賦。
我爲楊侯計，政欲借前筯。
從翁須及今，頻脱户外屨。
次韻王得之遊福源觀
作者：王安中
朝代：宋

維南國禋祀，崇丘五雲鮮。
路轉樓居出，林深步虚傳。
輜軿上真侣，鬟髻太古仙。
綠章下祕祝，寶此一掬泉。
至今爭晨門，奩香走填然。
帝子留繡蓋，宫嬙擲金錢。
吾宗初意行，跂馬税芝田。
醒心影娥池，了了壺中天。
呼兒話西遊，乃未得汝年。
先生筆扛鼎，小友語更妍。
斯文到真處，梔蠟漫賈鞭。
賡酬就俄頃，驚絕圖書淵。
覓句念宗武，愛奇容子遷。
遊山本庭户，可但巢其巔。
眼中摛文地，坐待步武連。
幽尋賦異日，端爲續膠弦。
次韻答任德夫夾灘見貺長句并呈崔彦聖
作者：王安中
朝代：宋

我本可笑人，略已近俗士。
侵尋久未覺，大似城門軌。
永懷北山路，相去不容咫。
雲煙迷舊隱，鷄黍悞幽子。
極知田二頃，足了仕三已。
世緣成錯料，悔不妻法喜。
只今無置錐，四海寄生理。
因循插手版，俯仰鄴城裏。
朝來對爽氣，或以古人擬。
頗復廢將迎，陶泓弄幽泚。
翩翩取自適，豈問書費紙。
推移從短檄，此念初不起。
園林齊地近，人物何郎似。
無因覩白雉，漫自手弓矢。
任侯十年舊，邂逅慰行李。
新詩多態度，譽我傷溢美。
君才老益豪，筆倒三峽水。
我將觀浩渺，萬事問伯始。
是間好看客，風味化鄰里。
亦知崔亭伯，更欲就礲砥。
次韻趙承之九日出郊
作者：王安中
朝代：宋

結客西城昔夢長，無題重和不成章。
老看殘菊情多感，靜數冥鴻首屢昂。
餻酒故應隨節辦，絲桐政好爲秋張。
鞭笞鸞鳯饒君去，獨守庭秋坐夕陽。
次韻趙承之赴穆清殿秋宴
作者：王安中
朝代：宋

樓殿雲端擁萬靈，新規重構帝居成。
彤庭收霧乾坤靜，玉座中天斗極明。
宣勸聲傳龍尾逈，醉歸塵逐馬蹄輕。
小儒未預金閨籍，廣樂因風耳屢傾。
次韻道勝冬日惜别之作
作者：王安中
朝代：宋

相逢不作白頭新，肯復悠悠問大鈞。
煮茗坐窮西寺日，哦詩驚動北州春。
吾儕漸可傳書種，兒輩當令洗塞塵。
節物崢嶸君遂去，驅蛩終始覓何人。
次韻震子磐送糟蟹·其一
作者：王安中
朝代：宋

醉死楊家郭索生，此曹平日要橫行。
不須覆醢煩諸子，試比糟蟹幾許爭。
次韻震子磐送糟蟹·其三
作者：王安中
朝代：宋

烹不能鳴渠幸生，含糊終作醉鄉行。
裂臍已死人誰照，折股猶腥犬謾爭。
次韻震子磐送糟蟹·其二
作者：王安中
朝代：宋

熟點醯薑洗手生，樽前此物正施行。
哺糟晚出尤無賴，尚有饞夫染指爭。
次韻震子磐送糟蟹·其五
作者：王安中
朝代：宋

莫笑頭陀飯出生，要將戒殺勸修行。
霜螯斷命終妨道，身作人爲了不爭。
次韻震子磐送糟蟹·其四
作者：王安中
朝代：宋

塞上秋殘百萬生，書囊旁午此時行。
聾丞自薦牋雖妙，未必持螯手肯爭。
次韻題李公休輞川圖
作者：王安中
朝代：宋

山林策足高復高，俗子捷宦爭秋毫。
丹青邂逅着相衮，晚顧不欲傳兒曹。
妙哉吾家右丞相，睥睨一世輕鴻毛。
雲泉招隱去甚勇，粉墨狀景隨所遭。
輞川莊圖最得趣，盡寫衆巘圍長臯。
廢城荒煙颯衰柳，斷澗立石淙驚濤。
篔簹插屋伴幽讀，蓮芰潑眼横輕舠。
宫槐猶是鳴騶陌，漆園已作蒙莊逃。
地因人好自奇勝，豈必海嶠騫鯨鼇。
想見解衣盤礴時，六種震動山靈號。
平生經行意境足，朽木不運筆已操。
小詩氣象更清絕，遠跨陶謝追風騷。
樂安老人吾莫及，摹搨彷彿收藏牢。
隸書十詠有體法，鍼肆見此古赤刀。
一時墨妙誰竊去，龍劍飛失餘環絛。
只今跋題乃到我，千載吾祖安敢褒。
家鷄詩畫愧弗學，但思卜築誅蓬蒿。
輞川久無書契在，未免四海求田勞。